qundao/data-zh-poetry huggingface dataset:
颜鲁公祭文帖赞
作者：岳珂
朝代：宋

当天宝之季岁，腾紫宫之长彗。
骇渔阳之鴂騠，将道洛以饮谓。
以十五万众鼓行之勇，涉二十四郡无人之地。
伟颜门之竞爽，独舍生而取义。
有常山以为之克，有鲁公以为这弟。
合群从而死难，恸怙军而雪涕。
盖将豁百世而开聩矇，澄六合而荡氛翳。
手缔绝纽，躬支横溃。
射羿日之并出，扶杞天于将坠。
斯文也，所谓质之鬼神而无疑，
建诸天地而不悖。又岂止于区区之一酹。
於虖，误主有人，
效忠何罪。胡大僇之正不致于林甫之流，
而所遭之惨乃及于泉明之辈。予持此评，
气洶心痗岂徒赞八体之书，抑以代千载之诔。
魏邦達聖訓帖贊
作者：岳珂
朝代：宋

意有不可，束带之立弗與也。
事所當盡，杭葦之急弗顧也。
詩不云乎，駪駪征夫，每懷靡及。
覽此遺墨，斯足以觀君子之于役，而考古義于原隰矣。
再拜什襲，噫吾何執。
黄魯直湯方蔬法帖贊
作者：岳珂
朝代：宋

湯以濡唇，蔬以適口。
撫藜腸而自驚，奚龍腦之猶取。
予方筍蕨是茹，蘗荼是友。
發遺帖而一笑，正恐楊妃之百驛，未足以比庾郎之三韭也。
黄魯直煎茶賦帖贊
作者：岳珂
朝代：宋

茶雖以藥煎，斯失正味。
字託以筆試，斯失正體。
以先生而比王定國，抑未知其何似。
于賦之尾，與他本異，又莫詳其孰是。
要皆知乎識者之議，敬藏以俟。
黄魯直真一酒詩帖贊
作者：岳珂
朝代：宋

以蜜爲酒，昉于東坡，託詩以傳，百世不磨。
然而濁爲賢而清爲聖，泛爲醪而盎爲酇。
自古以降，厥名孔多，要皆不以甜稱，惟少陵昌黎始有如蜜若飴之歌。
豈時人酸鹹之嗜大概略同，予固未辨其趣之如何也。
黄魯直覺民讀書帖贊
作者：岳珂
朝代：宋

學以進乎道，不止於决科也。
厭飫優柔，貴精不貴多也。
得失奇偶，固末如之何也。
指端而言，所以勉其切磋也。
三致意于丁寧，式爾心之訛也。
因私淑以儆諸後學，又有以見前輩用心之不頗也。
黄魯直詩稿帖贊
作者：岳珂
朝代：宋

句法之奇，日鍊月鍛。
鳥輕之過疾詎穩，馿上之推敲未判。
長吉之心欲嘔，彌明之息猶鼾。
天巧呈露，風期汗漫。
予方遡詩派而未能，所以掩斯卷而三歎也。
黄鲁直汤方蔬法帖赞
作者：岳珂
朝代：宋

汤以濡唇，蔬以适口。
抚藜肠而自惊，奚龙脑之犹取。
予方笋蕨是茹，蘗荼是友。
发遗帖而一笑，正恐杨妃之百驿，未足以比庾郎之三韭也。
黄鲁直汤方蔬法帖赞
作者：岳珂
朝代：宋

汤以濡唇，蔬以适口。抚藜肠而自惊，奚龙脑之犹取。予方笋蕨是茹，檗荼是友。发遗帖而一笑，正恐杨妃之百驿，未足以比庾郎之三韭也。
黄鲁直煎茶赋帖赞
作者：岳珂
朝代：宋

茶虽以药煎，斯失正味。
字託以笔试，斯失正体。
以先生而比王定国，抑未知其何似。
于赋之尾，与他本异，又莫详其孰是。
要皆知乎识者之议，敬藏以俟。
黄鲁直煎茶赋帖赞
作者：岳珂
朝代：宋

茶虽以药煎，斯失正味。字托以笔试，斯失正体。以先生而比王定国，抑未知其何似。于赋之尾，与他本异，又莫详其孰是。要皆知乎识者之议，敬藏以俟。
黄鲁直煎茶赋帖赞
作者：岳珂
朝代：宋

茶虽以药煎，斯失正味。
字托以笔试，斯失正体。
以先生而比王定国，抑未知其何似。
于赋之尾，与他木异，
又莫详其孰是。要皆知乎识者之议，
敬藏以俟。
黄鲁直真一酒诗帖赞
作者：岳珂
朝代：宋

以蜜为酒，昉于东坡，
托诗惟传，百世不磨。
然而浊为贤而清为圣，泛为醪而盎为酂。
自古以降，厥名孔多，
要皆不以甜称，惟少陵昌黎始有如蜜若饴之歌。
岂时人酸鹹之嗜大概略同，予以固未辨其趣之如何也。
黄鲁直真一酒诗帖赞
作者：岳珂
朝代：宋

以蜜为酒，昉于东坡，托诗以传，百世不磨。然而浊为贤而清为圣，泛为醪而盎为酂。自古以降，厥名孔多，要皆不以甜称，惟少陵昌黎始有如蜜若饴之歌。岂时人酸咸之嗜大概略同，予固未辨其趣之如何也。
黄鲁直真一酒诗帖赞
作者：岳珂
朝代：宋

以蜜为酒，昉于东坡，託诗以传，百世不磨。
然而浊为贤而清为圣，泛为醪而盎为酇。
自古以降，厥名孔多，要皆不以甜称，惟少陵昌黎始有如蜜若饴之歌。
岂时人酸咸之嗜大概略同，予固未辨其趣之如何也。
黄鲁直诗稿帖赞
作者：岳珂
朝代：宋

句法之奇，日炼月锻。
鸟轻之过疾讵稳，馿上之推敲未判。
长吉之心欲呕，弥明之息犹鼾。
天巧呈露，风期汗漫。
予方遡诗派而未能，所以掩斯卷而三叹也。
黄鲁直诗稿帖赞
作者：岳珂
朝代：宋

句法之奇，日炼月锻。
鸟轻之过疾讵稳，驴上之推敲未判。
长吉这心欲呕，弥明之息犹鼾。
天巧呈露风期汗漫。予方遡诗派而未能，
所以掩斯卷而三叹也。
黄鲁直诗稿帖赞
作者：岳珂
朝代：宋

句法之奇，日鍊月锻。鸟轻之过疾讵稳，驴上之推敲未判。长吉之心欲呕，弥明之息犹鼾。天巧呈露，风期汗漫。予方溯诗派而未能，所以掩斯卷而三叹也。
龔深父南康帖贊
作者：岳珂
朝代：宋

公用王氏學術，終始不易。
雖有歉于識，然亦足以知其自信之力。
一偏之溺，異端之惑，視此手蹟。
龚深父南康帖赞
作者：岳珂
朝代：宋

公用王氏学术，终始不易。虽有歉于识，然亦足以知其自信之力。一偏之溺，异端之惑，视此手迹。
龚深父南康帖赞
作者：岳珂
朝代：宋

公用王氏学术，终始不易。
虽有歉于识，然亦足以知其自信之力。
一偏之溺，异端之惑，视此手蹟。
龚深父南康帖赞
作者：岳珂
朝代：宋

公用王氏学术，终始不易。
虽有歉于识，然亦足以知其自信之力。
沁園春
作者：崔中
朝代：宋

自己陽生，正是中虛，靜極動時。默地雷微震，衝開玉戶，天心朗徹，放下簾幃。真火衝融，靈泉復湊，不昧谷神何險危。自然妙，若三川龍躍，九萬鵬飛。中中二土成圭。意眷戀濃如母護兒。這恍惚真容，不空不色，窈冥妙象，無識無知。命住丹圓，全真體道，奪志精修休自遲。收功了，把三才全理，一貫全歸。
中水府
作者：崔敦礼
朝代：宋

泛泛兮吾舟，沛吾乘兮东流。
东流兮何之，有美人兮天一涯。
烟杳杳兮南徐，云连连兮北固。
海何为兮清明，江何为兮流注。
彼美人兮山之曲，镇龙关兮转阴轴。
约束海若兮呵水冯，夏不苦雨兮冬不疾风。
污邪穰穰兮海沂阜丰，我民报事兮罔有不恭。
采秀实兮山巅，撷芳馨兮涧底。
霜籼兮水芒，蕙肴羞兮椒糈。
神之格兮乐享，惚蜿蜿兮来止。
中水府
作者：崔敦礼
朝代：宋

汎汎兮吾用法，沛吾乘兮东流。东汉兮何之，有美人兮天一涯。烟杳杳兮南徐，云连连兮北固。海何为兮清明，江何为兮流注。彼美人兮山之曲，镇龙关兮转阴轴，约束海若兮呵水冯，夏不苦雨兮冬不疾风。污邪穰穰兮海沂阜丰，我民报事兮罔有不恭。采秀实兮山巅，撷芳馨兮涧底。霜秈兮水茫，蕙肴羞兮椒糈。神之格兮乐享，惚蜿蜿兮来止。
中水府
作者：崔敦礼
朝代：宋

汎汎兮吾舟，沛吾乘兮东流。东流兮何之，有美人兮天一涯。烟杳杳兮南徐，云连连兮北固。海何为兮清明，江何为兮流注。彼美人兮山之曲，镇龙关兮转阴轴。约束海若兮呵水冯，夏不苦雨兮冬不疾风。污邪穰穰兮海沂阜丰，我民报事兮罔有不恭。采秀实兮山巅，撷芳馨兮涧底。霜籼兮水芒，蕙肴羞兮椒糈。神之格兮乐享，惚蜿蜿兮来止。
刘鋹僭号岭南虐其民潘美伐之俘以献为猛虎攫
作者：崔敦礼
朝代：宋

猛虎攫，噬海隅。跨峤绵岭，环为炉。流膏解节，民毕屠。帝怒惠顾，思往苏。授以暴将，施天诛。长驱无垠，抵其郛。手援炎歊，吹以濡。长缨系颈，来累累。撑骸脍肉，穷凶徒。观城告社，咸嗟歔。
刘鋹僭号岭南虐其民潘美伐之俘以献为猛虎攫
作者：崔敦礼
朝代：宋

猛虎攫，噬海隅。跨峤绵岭，环为炉。流膏解节，民毕屠。帝怒惠顾，思往苏。授以虣将，施天诛。长驱无垠，抵其郛。手援炎歊，吹以濡。长缨系颈，来累累。撑骸脍肉，穷凶徒。观城告社，咸嗟嘘。
刘鋹僭号岭南虐其民潘美伐之俘以献为猛虎攫
作者：崔敦礼
朝代：宋

猛虎攫，噬海隅。
跨峤绵岭，环为鑪。
流膏解节，民毕屠。
帝怒惠顾，思往苏。
授以虣将，施天诛。
长驱无垠，抵其郛。
手援炎歊，吹以濡。
长缨繫颈，来纍纍。
撑骸脍肉，穷凶徒。
观城告社，咸嗟歔。
华阳洞天
作者：崔敦礼
朝代：宋

云冥冥兮叠嶂，君独立兮山之上。石嶝险兮水道寒，思夫君兮未敢言。无言兮皇皇，山阿之人兮告我以不难。木樛蔚兮下俯，石避碍兮行旁。余冠兮巍巍，余步兮逶迟。俛首非吾之愿兮，斜径其将安之。朝骋望兮昭亭，夕宿兮双溪。网蕙茝兮为盖，葺荪蘅兮为车。欲腾驾兮高翔，恍导余兮上隮。揭北斗兮奠椒浆，簸南箕兮羞琼蕊。灵欣欣兮顾余，亶正直兮为神予。
华阳洞天
作者：崔敦礼
朝代：宋

云冥冥兮叠嶂，君独立兮山之上。石嶝险兮水道寒，思夫君兮未敢言。无言兮皇皇，山阿之人兮告我以不难。木樛蔚兮下俯，石避碍兮行旁。余冠兮巍巍，余步兮逶迟。挽首非吾之愿兮，斜径其将安之。朝骋望兮昭亭，夕宿兮双溪。网蕙茝兮盖，葺荪蘅兮为车。欲腾驾兮高翔，恍导余兮上隮。揭北斗兮奠椒浆，簸南箕兮羞琼蕊。灵欣欣兮顾余，亶正直兮为神予。
华阳洞天
作者：崔敦礼
朝代：宋

云冥冥兮迭嶂，君独立兮山之上。
石嶝险兮水道寒，思夫君兮未敢言。
无言兮皇皇，山阿之人兮告我以不难。
木樛蔚兮下俯，石避碍兮行旁。
余冠兮巍巍，余步兮逶迟。
俛首非吾之愿兮，斜径其将安之。
朝骋望兮昭亭，夕宿兮双溪。
网蕙茝兮为盖，葺荪蘅兮为车。
欲腾驾兮高翔，恍导余兮上隮。
揭北斗兮奠椒浆，簸南箕兮羞琼蘂。
灵欣欣兮顾余，亶正直兮为神予。
太白招魂
作者：崔敦礼
朝代：宋

予为谪仙兮，薄游人间。
傲岸不谐兮，世路艰难。
折芳洲之瑶华兮，采琼蘂入乎昆山。
愁长安之不见兮，坐拂剑而长嘆。
魂一去而欲断兮，与春风而飘扬。
飘扬其竟何託兮，造化为之悲伤。
于是帝命巫阳，若有一人。
神气黯然，精魂飞散。
迟尔归旋，乃下招曰，魂兮归徕，无东无西，无南无北些。
碧海之东，长鲸濆涌，不可以涉些。
扬波喷云，蔽天鬐鬛些。
齿若雪山，挂骨于其间些。
归徕，去无还些。
魂兮无南，南山白额穷奇貙貒些，牙若剑错鬣如丛竿些。
口吞殳鋋，目极枪橹些。
归徕，饲豺虎些。
魂兮无西，西当太白，横绝峨嵋些。
地崩山摧，天梯鈎连些。
峥嵘崔嵬，朝虎夕蛇些。
磨牙吮血，杀人如麻些。
归徕，行路难些。
魂兮无北，北缘太行，嶝道峻盘些。
马足蹶侧，车轮摧冈些，气毒剑戟，严风裂裳些。
归徕，北上苦些。
魂兮归来，君无上天些。
天鼓砰訇，雷震帝旁些。
投壶玉女，笑开电光些。
风雨之起，倏烁晦冥些。
犬吠九关，杀人以愤其精魂些。
归徕，天路何因些。
魂兮归徕，君无下此幽都些。
闭影潜魂，遗迹九泉些。
剑轮汤镬，猛火炽然些。
疑山炎昆，苦海滔天些。
归徕，保吾生些。
魂兮归徕，还故乡些。
高楼甲第，连青山些。
飞楹磊砢，栱夤缘些。
云楣横绮，桷攒栾些。
皓壁昼朗，朱甍鲜些。
金窗绣户，朱箔悬些。
魂兮归徕，列珍羞些。
月光素盘，饭雕胡些。
鲁酒琥珀，紫锦鱼些。
白酒新熟，黄鸡肥些。
山盘秋蔬，荐霜梨些。
吴盐如花，皎白雪些。
玉盘杨梅，为君设些。
魂兮归徕，恣欢谑些。
南国美人，芙蓉灼灼些。
洛浦宓妃，飘飘飞雪些。
长干吴儿，艳星月些。
西施东邻，秀蛾眉些。
一笑双璧，歌千金些。
琅玕绮食，鸳鸯衾些。
博山炉中，香火沉些。
魂兮归徕，醉壶觞些。
青娥对烛，俨成行些。
玉童两两，吹紫笙些。
佳人当窗，弹鸣筝些。
玉壶美酒，清若空些。
看朱成碧，颜始红些。
连呼五白，行六博些。
赤鸡白狗，赌梨栗些。
半酣呼鹰，挥鸣鞘些。
金鞍龙马，花雪毛些。
霜剑切玉，明珠袍些。
魂兮归徕，入长安些。
清都玉树，瑶台春些。
万姓聚舞，歌太平些。
伐鼓槌钟，启重城些。
日照万户，簪裾明些。
骑吹飒沓，引公卿些。
白日紫晖，运权衡些。
倒海凌山，索月采荪些。
文质炳焕，罗星旻些。
魂兮归徕，乐不可言些。
乱曰：长相思兮在长安，络纬秋啼兮金井栏。
望夫君兮安极，我沉吟兮嘆息。
怀洞庭兮悲潇湘，把瑶草兮思何堪。
念佳期兮莫展，每为恨兮不浅。
荷花落兮江色秋，秋风袅袅夜悠悠。
魂兮归徕，谢远游。
太白招魂
作者：崔敦礼
朝代：宋

予为谪仙兮，薄游人间。傲岸不谐兮，世路艰难。折芳洲之瑶华兮，采琼蕊入乎昆山。愁长安之不见兮，坐拂剑而长叹。魂一去而欲断兮，与春风而飘扬。飘扬其竟何托兮，造化为之悲伤。于是帝命巫阳，若有一人。神气黯然，精魂飞散。迟尔归旋，乃下招曰，魂兮归徕，无东无西，无南无北些。碧海之东，长鲸濆涌，不可以涉些。扬波喷云，蔽天鬐鬣些。齿若雪山，挂骨于其间些。归徕，去无还些。魂兮无南，南山白额穷奇貙貒些，牙若剑错鬣如丛竿些。口吞殳鋋，目极枪橹些。归徕，饲豺虎些。魂兮无西，西当太白，横绝峨嵋些。地崩山摧，天梯钩连些。峥嵘崔嵬，朝虎夕蛇些。磨牙吮血，杀人如麻些。归徕，行路难些。魂兮无北，北缘太行，嶝道峻盘些。马足蹶侧，车轮摧冈些，气毒剑戟，严风裂裳些。归徕，北上苦些。魂兮归来，君无上天些。天鼓砰訇，雷震帝旁些。投壶玉女，笑开电光些。风雨之起，倏烁晦冥些。犬吠九关，杀人以愤其精魂些。归徕，天路何因些。魂兮归徕，君无下此幽都些。闭影潜魂，遗迹九泉些。剑轮汤镬，猛火炽然些。疑山炎昆，苦海滔天些。归徕，保吾生些。魂兮归徕，还故乡些。高楼甲第，连青山些。飞楹磊砢，栱夤缘些。云楣横绮，桷攒栾些。皓壁昼朗，朱甍鲜些。金窗绣户，朱箔悬些。魂兮归徕，列珍羞些。月光素盘，饭彫胡些。鲁酒琥珀，紫锦鱼些。白酒新熟，黄鸡肥些。山盘秋蔬，荐霜梨些。吴盐如花，皎白雪些。玉盘杨梅，为君设些。魂兮归徕，恣欢谑些。南国美人，芙蓉灼灼些。洛浦宓妃，飘飘飞雪些。长干吴儿，艳星月些。西施东邻，秀蛾眉些。一笑双璧，歌千金些。琅玕绮食，鸳鸯衾些。博山炉中，香火沉些。魂兮归徕，醉壶觞些。青娥对烛，俨成行些。玉童两两，吹紫笙些。佳人当窗，弹鸣筝些。玉壶美酒，清若空些。看朱成碧，颜始红些。连呼五白，行六博些。赤鸡白狗，赌梨栗些。半酣呼鹰，挥鸣鞘些。金鞍龙马，花雪毛些。霜剑切玉，明珠袍些。魂兮归徕，入长安些。清都玉树，瑶台春些。万姓聚舞，歌太平些。伐鼓槌钟，启重城些。日照万户，簪裾明些。骑吹飒沓，引公卿些。白日紫晖，运权衡些。倒海凌山，索月采荪些。文质炳焕，罗星旻些。魂兮归徕，乐不可言些。乱曰：长相思兮在长安，络纬秋啼兮金井栏。望夫君兮安极，我沉吟兮叹息。怀洞庭兮悲潇湘，把瑶草兮思何堪。念佳期兮莫展，每为恨兮不浅。荷花落兮江色秋，秋风袅袅夜悠悠。魂兮归徕，谢远游。
太白招魂
作者：崔敦礼
朝代：宋

予为谪仙兮，薄游人间。傲岸不谐兮，世路艰难。折芳洲之瑶华兮，采琼蕊入乎昆山。愁长安之不见兮，坐拂剑而长叹。魂一去而俗断兮，与春风而飘扬。飘扬其竟何托兮造化为之悲伤。於是帝命巫阳，若有一人，神气黯然，精魂飞散，迟尔归旋。乃下招曰：魂兮归徠，无东无西，无南无北些。碧海之东，长鲸濆涌，不可以涉些。杨波喷云，蔽天鬐鬣些。齿若雪山，挂骨於其间些。归徠，去无还些。魂兮无南，南山白额貙貒些，牙若剑错鬣如丛竿些。口吞殳鋋，目极枪橹些。归徠，饲豺虎些。魂兮无西，西当太白，横绝峨嵋些。地崩山摧，天梯钩连些。峥嵘崔嵬，朝虎夕蛇些。磨牙吮血，杀人如麻些。归徠，行路难些。魂兮无北，北缘太行，嶝道峻盘些。马足蹶侧，车轮摧冈些，气毒剑戟，严风裂裳些。归徠，北上苦些。魂兮归来，君无上天些。《招魂辞》天鼓砰訇，雷震帝旁些。投壶玉女，笑开电光些。开雨之起，倏烁晦冥些。犬吠九关，杀人以愤其精魂些。归徠，天路何因些。魂兮归徠，君无下此幽都些。闭影潜魂，遗迹九泉些。剑轮汤鑊，猛火炽然些。疑山炎昆，苦海滔天些。归徠，保吾生些。魂兮归徠，还故乡些。高楼甲第，连青山些。飞楹磊砢，栱夤缘些。云楣横绮，桷攒栾些。皓壁昼朗，朱甍鲜些。金窗绣户，朱箔悬些。魂兮归徠，列珍羞些。月光素盘，饭彫胡些。鲁酒琥珀，紫锦鱼些。白酒新熟，黄鸡肥些。山盘秋蔬，荐霜梨些。吴盐如花，皎白雪些。玉盘杨梅，为君设些。魂兮归徠，恣欢谑些。南国美人，芙蓉灼灼些。洛浦宓妃，飘飘飞雪些。长干吴儿，艳星月些。西施东邻，秀蛾眉些。一笑双璧，歌千金些。琅玕绮食，鸳鸯衾些。博山炉中，香火沉些。魂兮归徠，醉壶觞些。青娥对烛，俨成行些。玉童两两，吹紫笙些。佳人当窗，弹鸣筝些。玉壶美酒，清苦空些。看朱成碧，颜始红些。《前有樽酒》连呼五白，行六博些。赤鸡白狗，赌梨栗些。半酣呼鹰，挥鸣鞘些。金鞍龙马，花雪毛些。霜剑切玉，明珠袍些。魂兮归徠，入长安些。清都玉树，瑶台春些。万姓聚舞，歌太平些。伐鼓槌钟，启童城些。日照万户，簪裾明些。骑吹飒沓，引公卿些。白日紫晖，运权衡些。倒海凌山，索月采荪些。文质炳唤，罗星旻些。魂兮归徠，乐不可言些。乱曰：长相思兮在长安，络纬秋啼兮金井栏。望夫君兮安极，我沉吟兮叹息。怀洞庭兮悲潇湘，把瑶草兮思何堪。念佳期兮莫展，每恨兮不浅。同上荷花落兮江色秋，秋风嫋嫋夜悠悠。魂兮归徠，谢远游。
拟津人歌
作者：崔敦礼
朝代：宋

吾之舟兮常虚以游，哀乐喜怒兮一毫不留。不与物涉兮驾空以浮，万方覆却兮无独吾舟。吾之舟兮常虚以游。
李煜不朝伐之煜降江南平为震雷薄矣
作者：崔敦礼
朝代：宋

震雷薄矣，胡蝇之营。弥江负淮，隩天险矣。宁曰我尽臣度，肃恭威灵。宇宙混同，一方阻。皇明建灵旗，下巨舳。震威而怀，靡事戕戮。王师如翰，至则速。风漰雷磕，奄其覆。哀哀逆俦，维喙乞降。欙车青盖，朝帝乡。妖氛杀翳，旋披攮。膏痿腥䐿，德泽滂。凯旋金声，奏洋洋。煇耀万国，俱向方。
李煜不朝伐之煜降江南平为震雷薄矣
作者：崔敦礼
朝代：宋

震雷薄矣，胡蝇之营。
弥江负淮，隩天险矣。
宁曰我尽臣度，肃恭威灵。
宇宙混同，一方阻。
皇明建灵旗，下巨舳。
震威而怀，靡事戕戮。
王师如翰，至则速。
风漰雷磕，奄其覆。
哀哀逆俦，维喙乞降。
欙车青盖，朝帝乡。
妖氛杀翳，旋披攮。
膏痿腥䐿，德泽滂。
凯旋金声，奏洋洋。
辉耀万国，俱向方。
李煜不朝伐之煜降江南平为震雷薄矣·震雷薄
作者：崔敦礼
朝代：宋

震雷蒲矣，胡蝇之营。弥江负淮，隩天险矣。宁曰我尽臣度，肃恭威灵。宇宙混同，一方阻。皇明建灵旗，下巨般。震威而怀，靡事戕戮。王师如翰，至则速。风漰雷磕，奄其覆。哀哀逆俦，维喙乞长降。樏车青盖，朝帝乡。妖氛杀翳，旋披攮。膏痿腥䐿，德泽滂。凯旋金声，奏洋洋。煇燿万国，俱向方。
楚州庞庙迎享送神辞
作者：崔敦礼
朝代：宋

君之来兮殊廷，雷隆隆兮雨冥冥。从天天吴兮罔象，纷万怪兮如云。若有妖震奔沛，吹逆浪兮扬膻腥。授天矛兮下讨，披蒙雾兮祥氛。
楚州龙庙迎享送神辞
作者：崔敦礼
朝代：宋

君之来兮殊廷，雷隆隆兮雨冥冥。从天吴兮罔象，纷万怪兮如云。若有妖兮震奔沛，吹逆浪兮扬膻腥。授天矛兮下讨，披蒙雾兮祥氛。地平天静兮日月清夷，我民蒙福兮万年报事。辛楣兮药房，兰枅兮桂楹。翼翼兮新宫，穆将进兮芳馨。柏实兮松液，芝华兮若英。奠琼斝兮清酤，玉俎析兮嘉牲。雅声兮远姚，锵和平兮鼓钟纷。繁会兮竽笙，灵连蜷兮须摇。傧暗蔼兮纷纭，洁我心兮恭事，灵欣欣兮燕宁。君之去兮朱宫，乘飞云兮御回风。贝阙兮丰敞，金台郁兮穹隆。珠胎兮炫耀，周玉树兮青葱。天琛兮水碧，众宝萃兮玲珑。良辰兮高燕，命冯夷兮展舞。鸣？兮海童，群仙兮良待。君肯临兮尚舂容，君不我留兮我心忡忡。眇清思兮眑眑，惠我民兮盍终。
楚州龙庙迎享送神辞·其一
作者：崔敦礼
朝代：宋

君之来兮殊廷，雷隆隆兮雨冥冥。从天吴兮罔象，纷万怪兮如云。若有妖兮震奔沛，吹逆浪兮扬膻腥。授天矛兮下讨，披蒙雾兮祥氛。地平天静兮日月清夷，我民蒙福兮万年报事。
楚州龙庙迎享送神辞·其一
作者：崔敦礼
朝代：宋

君之来兮殊廷，雷隆隆兮雨冥冥。
从天吴兮罔象，纷万怪兮如云。
若有妖兮震奔沛，吹逆浪兮扬羶腥。
授天矛兮下讨，披蒙雾兮祥氛。
地平天静兮日月清夷，我民蒙福兮万年报事。
楚州龙庙迎享送神辞·其三
作者：崔敦礼
朝代：宋

君之去兮朱宫，乘飞云兮御迴风。
贝阙兮丰敞，金台鬰兮穹隆。
珠胎兮炫耀，周玉树兮青葱。
天琛兮水碧，众宝萃兮玲珑。
良辰兮高燕，命冯夷兮展舞。
鸣𪛌兮海童，群仙兮良待。
君肯临兮尚舂容，君不我留兮我心忡忡。
眇清思兮眑眑，惠我民兮盍终。
楚州龙庙迎享送神辞·其三
作者：崔敦礼
朝代：宋

君之去兮朱宫，乘飞云兮御回风。贝阙兮丰敞，金台郁兮穹隆。珠胎兮炫耀，周玉树兮青葱。天琛兮水碧，众宝萃兮玲珑。良辰兮高燕，命冯夷兮展舞。鸣？兮海童，群仙兮良待。君肯临兮尚舂容，君不我留兮我心忡忡。眇清思兮眑眑，惠我民兮盍终。
中水府
作者：崔敦禮
朝代：宋

汎汎兮吾舟，沛吾乘兮東流。
東流兮何之，有美人兮天一涯。
烟杳杳兮南徐，雲連連兮北固。
海何爲兮清明，江何爲兮流注。
彼美人兮山之曲，鎮龍關兮轉陰軸。
約束海若兮呵水馮，夏不苦雨兮冬不疾風。
汙邪穰穰兮海沂阜豐，我民報事兮罔有不恭。
采秀實兮山巔，擷芳馨兮澗底。
霜秈兮水芒，蕙肴羞兮椒糈。
神之格兮樂享，惚蜿蜿兮來止。
劉鋹僭號嶺南虐其民潘美伐之俘以獻爲猛虎攫
作者：崔敦禮
朝代：宋

猛虎攫，噬海隅。
跨嶠綿嶺，環爲鑪。
流膏解節，民畢屠。
帝怒惠顧，思往蘇。
授以虣將，施天誅。
長驅無垠，抵其郛。
手援炎歊，吹以濡。
長纓繫頸，來纍纍。
撐骸膾肉，窮凶徒。
觀城告社，咸嗟歔。
太白招魂
作者：崔敦禮
朝代：宋

予爲謫仙兮，薄遊人間。
傲岸不諧兮，世路艱難。
折芳洲之瑶華兮，採瓊蘂入乎崑山。
愁長安之不見兮，坐拂劍而長嘆。
魂一去而欲斷兮，與春風而飄揚。
飄揚其竟何託兮，造化爲之悲傷。
於是帝命巫陽，若有一人。
神氣黯然，精魂飛散。
遲爾歸旋，乃下招曰，魂兮歸徠，無東無西，無南無北些。
碧海之東，長鯨濆湧，不可以涉些。
揚波噴雲，蔽天鬐鬛些。
齒若雪山，掛骨於其間些。
歸徠，去無還些。
魂兮無南，南山白額窮奇貙貒些，牙若劍錯鬣如叢竿些。
口吞殳鋋，目極槍櫓些。
歸徠，飼豺虎些。
魂兮無西，西當太白，橫絕峨嵋些。
地崩山摧，天梯鈎連些。
崢嶸崔嵬，朝虎夕蛇些。
磨牙吮血，殺人如麻些。
歸徠，行路難些。
魂兮無北，北緣太行，嶝道峻盤些。
馬足蹶側，車輪摧岡些，氣毒劍戟，嚴風裂裳些。
歸徠，北上苦些。
魂兮歸來，君無上天些。
天鼓砰訇，雷震帝旁些。
投壺玉女，笑開電光些。
風雨之起，倏爍晦冥些。
犬吠九關，殺人以憤其精魂些。
歸徠，天路何因些。
魂兮歸徠，君無下此幽都些。
閉影潛魂，遺迹九泉些。
劍輪湯鑊，猛火熾然些。
疑山炎崑，苦海滔天些。
歸徠，保吾生些。
魂兮歸徠，還故鄉些。
高樓甲第，連青山些。
飛楹磊砢，栱夤緣些。
雲楣橫綺，桷攢欒些。
皓壁晝朗，朱甍鮮些。
金窗繡戶，朱箔懸些。
魂兮歸徠，列珍羞些。
月光素盤，飯彫胡些。
魯酒琥珀，紫錦魚些。
白酒新熟，黄雞肥些。
山盤秋蔬，薦霜梨些。
吳鹽如花，皎白雪些。
玉盤楊梅，爲君設些。
魂兮歸徠，恣歡謔些。
南國美人，芙蓉灼灼些。
洛浦宓妃，飄飄飛雪些。
長干吳兒，豔星月些。
西施東鄰，秀蛾眉些。
一笑雙璧，歌千金些。
琅玕綺食，鴛鴦衾些。
博山爐中，香火沉些。
魂兮歸徠，醉壺觴些。
青娥對燭，儼成行些。
玉童兩兩，吹紫笙些。
佳人當窗，彈鳴箏些。
玉壺美酒，清若空些。
看朱成碧，顔始紅些。
連呼五白，行六博些。
赤雞白狗，賭梨栗些。
半酣呼鷹，揮鳴鞘些。
金鞍龍馬，花雪毛些。
霜劍切玉，明珠袍些。
魂兮歸徠，入長安些。
清都玉樹，瑶臺春些。
萬姓聚舞，歌太平些。
伐鼓槌鐘，啟重城些。
日照萬戶，簪裾明些。
騎吹颯沓，引公卿些。
白日紫暉，運權衡些。
倒海凌山，索月採蓀些。
文質炳煥，羅星旻些。
魂兮歸徠，樂不可言些。
亂曰：長相思兮在長安，絡緯秋啼兮金井欄。
望夫君兮安極，我沉吟兮嘆息。
懷洞庭兮悲瀟湘，把瑶草兮思何堪。
念佳期兮莫展，每爲恨兮不淺。
荷花落兮江色秋，秋風嫋嫋夜悠悠。
魂兮歸徠，謝遠遊。
念奴嬌
作者：崔敦禮
朝代：宋

吳松江畔，對煙波浩渺，相忘鷗鳥。日日籃輿湖上路，十里珠簾驚笑。高下樓臺，淺深溪塢，著此香山老。輞川圖上，好風吹夢曾到。不用金谷繁華，碧城修竹，自比封君號。萬壑千巖天付與，一洗寒酸郊島。霖雨方思，煙塵未掃，合挽三江倒。功成名遂，卻來依舊華表。
擬津人歌
作者：崔敦禮
朝代：宋

吾之舟兮常虛以遊，哀樂喜怒兮一毫不留。
不與物涉兮駕空以浮，萬方覆却兮無觸吾舟。
吾之舟兮常虛以遊。
李煜不朝伐之煜降江南平爲震雷薄矣
作者：崔敦禮
朝代：宋

震雷薄矣，胡蠅之營。
彌江負淮，隩天險矣。
寧曰我盡臣度，肅恭威靈。
宇宙混同，一方阻。
皇明建靈旗，下巨舳。
震威而懷，靡事戕戮。
王師如翰，至則速。
風漰雷磕，奄其覆。
哀哀逆儔，維喙乞降。
欙車青蓋，朝帝鄉。
妖氛殺翳，旋披攮。
膏痿腥䐿，德澤滂。
凱旋金聲，奏洋洋。
煇燿萬國，俱向方。
楚州龍廟迎享送神辭·其一
作者：崔敦禮
朝代：宋

君之來兮殊廷，雷隆隆兮雨冥冥。
從天吳兮罔象，紛萬怪兮如雲。
若有妖兮震奔沛，吹逆浪兮揚羶腥。
授天矛兮下討，披蒙霧兮祥氛。
地平天靜兮日月清夷，我民蒙福兮萬年報事。
楚州龍廟迎享送神辭·其三
作者：崔敦禮
朝代：宋

君之去兮朱宮，乘飛雲兮御迴風。
貝闕兮豐敞，金臺鬰兮穹隆。
珠胎兮炫耀，周玉樹兮青葱。
天琛兮水碧，衆寶萃兮玲瓏。
良辰兮高燕，命馮夷兮展舞。
鳴𪛌兮海童，群仙兮良待。
君肯臨兮尚舂容，君不我留兮我心忡忡。
眇清思兮眑眑，惠我民兮盍終。
田間辭三首·其二
作者：崔敦禮
朝代：宋

我耕兮我田，雨浪浪兮雷填填。
水漫漫兮種不下，出門見水兮淚滂沱。
惠我晴兮疾耕而耨，螟敗之兮穎弗得秀。
嗚呼，我無時違兮時不我予。
時不予兮奈何，蹇無忘兮吾事。
華陽洞天
作者：崔敦禮
朝代：宋

雲冥冥兮疊嶂，君獨立兮山之上。
石嶝險兮水道寒，思夫君兮未敢言。
無言兮皇皇，山阿之人兮告我以不難。
木樛蔚兮下俯，石避礙兮行旁。
余冠兮巍巍，余步兮逶遲。
俛首非吾之願兮，斜徑其將安之。
朝騁望兮昭亭，夕宿兮雙溪。
網蕙茝兮爲蓋，葺蓀蘅兮爲車。
欲騰駕兮高翔，恍導余兮上隮。
揭北斗兮奠椒漿，簸南箕兮羞瓊蘂。
靈欣欣兮顧余，亶正直兮爲神予。
最高樓
作者：崔木
朝代：宋

蹇驢緩跨，迢遞至京城。當此際，正芳春。芹泥融暖飛雛燕，柳條搖曳韻鸝庚。更那堪，遲日暖，曉風輕。算費盡、主人歌與酒，更費盡、青樓𥱧與箏。多少事，絆牽情。愧我品題無雅句，喜君歌詠有新聲。願從今，魚比目，鳳和鳴。
滿江紅
作者：嶽甫
朝代：宋

碧海迢遙，曾窺見、赤城樓堞。因傲睨塵寰，猶帶憑虛仙骨。武庫胸中兵十萬，文場筆陣詩千百。記向來、小是聽臚傳，居前列。世間事，都未說。親為大，官毫末。況諸郎鍾慶，鳳齡英發。銀菟頒符方易地，金鑾寓直行趨闕。更相期、盡節早歸來，傳丹訣。
失調名
作者：左譽
朝代：宋

無所事，盈盈秋水，淡淡春山。
惜奴嬌
作者：巫山神女
朝代：宋

光陰奇。扶桑宮裡。日月常晝，風物鮮明可愛。無陰晦。大帝頻鑾於瑤池。朱闌外，乘鳳飛。教主開顏命醉。寶樂齊吹。盡是瓊姿天妓。每三杯，須用聖母親來揖。異果名花幾千般，香盈袂。意欲歸。卻乘鸞車鳳翼。
惜奴嬌
作者：巫山神女
朝代：宋

吾歸矣。仙宮久離。洞戶無人管之。專俟吾歸。欲要開金燧。千萬頻修己。言訖無忘之。哩囉哩。此去無由再至。事冗難言，爾輩須能自會。汝之言，還便是如吾意。大抵方寸平平，無憂耳。雖改易之。愁何畏。
惜奴嬌
作者：巫山神女
朝代：宋

方結實累累。翠枝交映，蟠桃顆顆，仙味真香美。遂命雙成，持靈刀割來，耳服一粒，令我延年萬歲。堪笑東方，便啟私心盜餌。使宮中仙伴，遞互相尤殢。無奈雙成，向王母高陳之。遂指方，偷了蟠桃是你。
惜奴嬌
作者：巫山神女
朝代：宋

紫雲絳靄，高擁瑤砌。曉光中、無限剖列。肅整天仙隊。又有殊音欲舉，聲還止。朝罷時。亦有清香飄世。玉駕才興，高上真仙盡退。有瓊花如雪，散漫飛空裡。玉女金童，捧丹文、傳仙誨。撫諸仙，早起勞卿過耳。
惜奴嬌
作者：巫山神女
朝代：宋

顯煥明霞，萬丈祥雲高布，望仙官衣帶，曳曳臨香砌。玉獸齊焚，滿高穹、盤龍勢。大帝起。玉女金童遍侍。奉敕宣言，甚荷諸仙厚意。復回奏，感恩頓首皆躬袂。奏畢還宮，尚依然雲霞密，奇更異。非我君，何聞耳。
惜奴嬌
作者：巫山神女
朝代：宋

瑤闕瓊宮，高枕巫山十二。睹瞿塘、千載灩灩雲濤沸。異景無窮好，閒吟滿酌金卮。憶前時。楚襄王，曾來夢中相會。吾正鬢亂釵橫，斂霞衣雲縷。向前低揖。問我仙職。桃杏遍開，綠草萋萋鋪地。燕子來時，向巫山、朝朝行雨暮行雲，有閒時，只恁畫堂高枕。
惜奴嬌
作者：巫山神女
朝代：宋

再啟諸公，百歲還如電急。高名顯位瞬息爾。泛水輕漚，霎那間、難久立。畫燭當風裡。安能久之。速往茅峰割愛，休名避世。等功成、須有上真相引指。放死求生，施良藥、功無比。千萬記。此個奇方第一。
惜奴嬌
作者：巫山神女
朝代：宋

繞繞雲梯，上徹青霄霞外。與諸仙同飲，鎮長春醉。虎嘯猿吟，碧桃香異風飄細。希奇。想人間難識，這般滋味。姮娥奏樂簫韶，有仙音異品，自然清脆。遏住行雲不敢飛。空凝滯。好是波瀾澄湛，一溪香水。
惜奴嬌
作者：巫山神女
朝代：宋

山染青螺縹渺，人間難陟。有珍珠光照，晝夜無休息。仙景無極。欲言時。汝等何知。且修心，要觀遊，亦非。大段難易。下俯浮生，尚自爭名逐利。豈不省，來歲擾擾兵戈起。天慘雲愁，念時衰如何是。使我輩、終日蓬宮下淚。
瑞鶴仙
作者：希叟
朝代：宋

燕堂秋未老。正木犀香散，芙蓉紅小。門闌瑞煙繞。望銀河月暗，壽星偏照。碧霞道要。有真人、親傳最妙。況桃源舊約，重尋鬢髮，勝如年少。縹緲。六銖衣降，九轉丹成，五雲齊到。十洲三島。神仙路，終須到。對芝蘭玉樹，寶杯交勸，何惜玉山醉倒。看乘鸞跨鶴，歸來洞天未曉。
招真词
作者：康与之
朝代：宋

白鹤巢兮丹井空，蓬山杳兮烟霞濛。陵谷变兮今古，木叶下兮秋风。飞仙去兮朝太微，黄冠野服兮以游以嬉。餐霞卧月兮世不我违，与世涤映兮天门可驰。苍龙嘷兮云漫扉，石泉冽兮山芋肥。俯仰宇宙兮日月蔽亏，灵秀回薄兮野芳呈姿。山中之乐兮万化莫移，仙人不来兮隐者曷归。
招真词
作者：康与之
朝代：宋

白鹤巢兮丹井空，蓬山杳兮烟霞蒙。陵谷变兮今古，木叶下兮秋风。飞仙去兮朝太微，黄冠野服兮以游以嬉。餐霞卧月兮世不我违，与世涤映兮天门可驰。苍龙嗥兮云漫扉，石泉冽兮山芋肥。俯仰宇宙兮日月蔽亏，灵秀回薄兮野芳呈姿。山中之乐兮万化莫移，仙人不来兮隐者曷归。
招真词
作者：康与之
朝代：宋

白鹤巢兮丹井空，蓬山杳兮烟霞蒙。
陵谷变兮今古，木叶下兮秋风。
飞仙去兮朝太微，黄冠野服兮以游以嬉。
餐霞卧月兮世不我违，与世涤映兮天门可驰。
苍龙嘷兮云漫扉，石泉冽兮山芋肥。
俯仰宇宙兮日月蔽亏，灵秀回薄兮野芳呈姿。
山中之乐兮万化莫移，仙人不来兮隠者曷归。
洞仙歌令洞仙歌
作者：康与之
朝代：宋

若耶溪路。别岸花无数。欲敛娇红向人语。与绿荷、相倚愄，回首西风，波淼淼、三十六陂烟雨。新妆明照水，汀渚生香，不嫁东风被谁误。遣踟蹰、骚客意，千里绵绵，仙浪远、何处凌波微步。想南浦、潮生画桡归，正月晓风清，断肠凝伫。
憶真妃·相見歡
作者：康仲伯
朝代：宋

匆匆一望關河。聽離歌。艇子急催雙槳、下清波。淋浪醉。闌干淚。奈情何。明日畫橋西畔、暮雲多。
喜遷鶯
作者：康與之
朝代：宋

秋寒初勁。看雲路雁來，碧天如鏡。湘浦煙深，衡陽沙遠，風外幾行斜陣。回首塞門何處，故國關河重省。漢使老，認上林欲下，徘徊清影。江南煙水暝。聲過小樓，燭暗金猊冷。送目鳴琴，裁詩挑錦，此恨此情無盡。夢想洞庭飛下，散入雲濤千頃。過盡也，奈社陵人遠，玉關無信。
喜遷鶯
作者：康與之
朝代：宋

臘殘春早。正簾幕護寒，樓臺清曉。寶運當千，佳辰餘五，嵩嶽誕生元老。帝遣阜安宗社，人仰雍容廊廟。盡總道，是文章孔孟，勳庸周召。師表。方眷遇，魚水君臣，須信從來少。玉帶金魚，朱顏綠鬢，占斷世間榮耀。篆刻鼎彝將遍，整頓乾坤都了。願歲歲，見柳梢青淺，梅英紅小。
失調名
作者：康與之
朝代：宋

玉樓人靜。高卷疏簾情迥。
憶少年令·憶少年
作者：康與之
朝代：宋

雙龍燭影，千門夜色，三五宴瑤臺。舞蝶隨香，飛蟬撲鬢，人自蕊宮來。太平簫鼓宸居曉，清漏玉壺催。步輦歸時，綺羅生潤，花上月徘徊。
憶秦娥
作者：康與之
朝代：宋

春寂寞。長安古道東風惡。東風惡。胭脂滿地，杏花零落。臂銷不奈黃金約。天寒猶怯春衫薄。春衫薄。不禁珠淚，為君彈卻。
應天長
作者：康與之
朝代：宋

管絃繡陌，燈火畫橋，塵香舊時歸路。腸斷蕭娘，舊日風簾映朱戶。鶯能舞，花解語。念後約、頓成輕負。緩雕佩、獨自歸來，憑欄情緒。楚岫在何處。香夢悠悠，花月更誰主。惆悵後期，空有鱗鴻寄紈素。枕前淚，窗外雨。翠幕冷、夜涼虛度。未應信、此度相思，寸腸千縷。
招真詞
作者：康與之
朝代：宋

白鶴巢兮丹井空，蓬山杳兮煙霞濛。
陵谷變兮今古，木葉下兮秋風。
飛仙去兮朝太微，黄冠野服兮以遊以嬉。
餐霞卧月兮世不我違，與世滌映兮天門可馳。
蒼龍嘷兮雲漫扉，石泉冽兮山芋肥。
俯仰宇宙兮日月蔽虧，靈秀回薄兮野芳呈姿。
山中之樂兮萬化莫移，仙人不來兮隠者曷歸。
曲遊春
作者：康與之
朝代：宋

臉薄難藏淚，恨柳風，不與吹斷行色。……但掩袖轉面面啼紅，無言應得。……哭得渾無氣力。
滿江紅
作者：康與之
朝代：宋

嘆詩書萬卷、致君人，番沈陸。……且置請纓封萬戶，徑須賣劍酬黃犢。慟當年、寂寞賈長沙，傷時哭。
滿江紅
作者：康與之
朝代：宋

惱殺行人，東風裡、為誰啼血。正青春未老，流鶯方歇。蝴蝶枕前顛倒夢，杏花枝上朦朧月。問天涯、何事苦關情，思離別。聲一喚，腸千結。閩嶺外，江南陌。正是堤楊柳，翠條堪折。鎮日叮嚀千百遍，只將一句頻頻說。道不如歸去不如歸，傷情切。
漢宮春
作者：康與之
朝代：宋

雲海沈沈，峭寒收建章。雪殘鳷鵲。華燈照夜，萬井禁城行樂。春隨鬢影，映參差、柳絲梅萼。丹禁杳，鰲峰對聳，三山上通寥廓。春衫繡羅香薄。步金蓮影下，三千綽約。冰輪桂滿，皓色冷浸樓閣。霓裳帝樂，奏昇平、天風吹落。留鳳輦、通宵宴賞，莫放漏聲閒卻。
瑞鶴仙
作者：康與之
朝代：宋

瑞煙浮禁苑。正絳闕春回，新正方半。冰輪桂華滿。溢花衢歌市，芙蓉開遍。龍樓兩觀。見銀燭、星球有爛。卷珠簾、盡日笙歌，盛集寶釵金釧。堪羨。綺羅叢裡，蘭麝香中，正宜遊玩。風柔夜暖。花影亂，笑聲喧。鬧蛾兒滿路，成團打塊，簇著冠兒斗轉。喜皇都、舊日風光，太平再見。
瑞鶴仙
作者：康與之
朝代：宋

薄寒羅袖怯。教小玉添香，被翻宮襭。蘭缸半明滅。聽幾聲歸雁，一簾微月。情波恨葉。索新詞、猶自怨別。夢迴時、雪暖酥凝，掠鬢寶鴛釵折。悽切。紋窗描繡，舊譜尋棋，變成虛設。同心對結。重來是，甚時節。悵姑蘇臺上，征帆何許，隱隱遙山萬疊。袖紅綃、獨立無言，偷彈淚血。
舞楊花
作者：康與之
朝代：宋

牡丹半坼初經雨，雕檻翠幕朝陽。嬌困倚動風，羞謝了群芳。洗煙凝露向清曉，步瑤臺、月底霓裳。輕笑淡拂宮黃。淺擬飛燕新妝。楊柳啼鴉晝永，正鞦韆庭館，風絮池塘。三十六宮，簪豔粉濃香。慈寧玉殿慶清賞，佔東君、誰比花王。良夜萬燭熒煌。影裡留住年光。
訴衷情令
作者：康與之
朝代：宋

鬱孤臺上立多時。煙晚暮雲低。山川城郭良是，回首昔人非。今古事，只堪悲。此心知。一尊芳酒，慷慨悲歌，月墮人歸。
訴衷情令
作者：康與之
朝代：宋

阿房廢址漢荒丘。狐兔又群遊。豪華盡成春夢，留下古今愁。君莫上，古原頭。淚難收。夕陽西下，塞雁南飛，渭水東流。
謁金門
作者：康與之
朝代：宋

春又晚。風勁落紅如剪。睡起繡床飛絮滿。日長門半掩。不管離腸欲斷。聽盡梁間雙燕。試上小樓還不見。樓前芳草遠。
賣花聲
作者：康與之
朝代：宋

蹙損遠山眉。幽怨誰知。羅衾滴盡淚胭脂。夜過春寒愁未起，門外鴉啼。惆悵阻佳期。人在天涯。東風頻動小桃枝。正是銷魂時候也，撩亂花飛。
賣花聲
作者：康與之
朝代：宋

愁拈斷釵金。遠信沈沈。秦箏調怨不成音。郎馬不知何處也，樓外春深。好夢已難尋。夜夜餘衾。目窮千里正傷心。記得當初郎去路，綠樹陰陰。
金菊對芙蓉
作者：康與之
朝代：宋

梧葉飄黃，萬山空翠，斷霞流水爭輝。正金風西起，海燕東歸。憑欄不見南來雁，望故人、訊息遲遲。木樨開後，不應誤我，好景良時。只念獨守孤幃。把枕前囑付，一旦分飛。上秦樓遊賞，酒殢花迷。誰知別後相思苦，悄為伊、瘦損香肌。花前月下，黃昏院落，珠淚偷垂。
長相思
作者：康與之
朝代：宋

南高峰。北高峰。一片湖光煙靄中。春來愁殺儂。郎意濃。妾意濃。油壁車輕郎馬驄。相逢九里松。
風入松
作者：康與之
朝代：宋

碧苔滿地襯殘紅。綠樹陰濃。曉鶯啼破眉心事，舊愁新恨重重。翠黛不忺重掃，佳時每恨難同。花開花謝任東風。此恨無窮。夢魂擬逐楊花去，殢人休下簾櫳。要見只憑清夢，幾時真個相逢。
風流子
作者：康與之
朝代：宋

結客少年場。繁華夢，當日賞風光。紅燈九街，買移花市，畫樓十里，特地梅妝。醉魂蕩，龍跳撝萬字，鯨飲吸三江。嬌隨鈿車，玉驄南陌，喜搖雙槳，紅袖橫塘。天涯歸期阻，衡陽雁不到，路隔三湘。難見謝娘詩好，蘇小歌長。漫自惜鸞膠，朱弦何在，暗藏羅結，紅綬消香。歌罷淚沾宮錦，襟袖淋浪。
燭影搖紅
作者：廖世美
朝代：宋

靄靄春空，畫樓森聳凌雲渚。紫薇登覽最關情，絕妙誇能賦。惆悵相思遲暮。記當日、朱闌共語。塞鴻難問，岸柳何窮，別愁紛絮。催促年光，舊來流水知何處。斷腸何必更殘陽，極目傷平楚。晚霽波聲帶雨。悄無人、舟橫野渡。數峰江上，芳草天涯，參差煙樹。
瑤池宴令·越江吟
作者：廖正一
朝代：宋

飛花成陣。春心困。寸寸。別腸多少愁悶。無人問。偷啼自搵。殘妝粉。抱瑤琴、尋出新韻。玉纖趁。南風未解幽慍。低雲鬢。眉峰斂暈。嬌和恨。
個儂
作者：廖瑩中
朝代：宋

恨個儂無賴，賣嬌眼、春心偷擲。蒼苔花落，先印下一雙春跡。花不知名，香才聞氣，似月下箜篌，蔣山傾國。半解羅襟，蕙薰微度，鎮宿粉、棲香雙蝶。語態眠情，感多情、輕憐細閱。休問望宋牆高，窺韓路隔。尋尋覓覓。又暮雨凝碧。花徑橫煙，紅扉映月，盡一刻、千金堪值。卸襪熏籠，藏燈衣桁，任裹臂金斜，搔頭玉滑。更恨檀郎，惡憐深惜。盡顫嫋、周旋傾側。軟玉香鉤，怪無端、鳳珠微脫。多少怕曉聽鍾，瓊釵暗擘。
木蘭花慢
作者：廖瑩中
朝代：宋

請諸君著眼，來看我、福華編。記江上秋風，鯨漦漲雪，雁徼迷煙。一時幾多人物，只我公、隻手護山川。爭睹階符瑞象，又扶紅日中天。因懷下走奉櫜鞬。磨盾夜無眠。知重開宇宙，活人萬萬，合壽千千。鳧鷖太平世也，要東還、赴上是何年。消得清時鐘鼓，不妨平地神仙。
如夢令
作者：廖行之
朝代：宋

雨歇涼生枕簟。不夢大槐宮殿。惟對謫仙人，一笑高情眷眷。離恨。離恨。無奈曉窗雞囀。
如夢令
作者：廖行之
朝代：宋

應是南枝向暖。那更青春未晚。竹外見紅腮，芳意與香撩亂。腸斷。腸斷。無奈東風獨佔。
念奴嬌
作者：廖行之
朝代：宋

薰風庭院，報槐陰擁翠，池波凝綠。瑞氣蔥蔥浮燕寢，羽仗霓旌相屬。鸑鷟開祥，長庚入夢，詫列仙圖籙。林泉高邁，肯應軒冕塵俗。好是妙舞清歌，浮瓜沈李，薦杯中醽醁。鵲尾爐生香篆細，又作如何祈祝。試問蓬萊，丹崖勝處，幾摘蟠桃熟。東方何在，凜然能繼高躅。
沁園春
作者：廖行之
朝代：宋

直下承當，本來能解，莫遣乾休。算如今蹉過，崢嶸歲月，分陰可惜，一日三秋。鬧裡偷聲，日中逃影，用盡機關無少留。爭知道，是漚生即水，水外無漚。世人等是悠悠。誰著個工夫向裡求。但掩耳竊鍾，將泥洗塊，覓花空裡，舐蜜刀頭。何以忙中，尻輿浸假，邀取三彭同載遊。真如界，向毗廬頂上，薦取無憂。
田县尉悲风词
作者：廖行之
朝代：宋

风萧萧兮吹我衣，念故人兮我心孔悲。
飞霞为襜兮彩云为旗，胡徘徊兮耒江之湄。
风萧萧兮吹我裳，念故人兮我心孔伤。
星辰为佩兮明月为珰，胡襄羊兮耒山之阳。
耒山高高兮耒水清清，高者君之气兮清为君之神。
君挟此以生兮不隘以大，胡皎以明兮忽湮以暧。
堂有老兮室有稚，能不抱孙兮乐亲以戏。
子如不暇恤兮亲宁忍忘，孰夺之去兮不少翱翔。
大江之南兮淛江之东，昔与君兮笑言相从。
想丹旐兮埋圭玉于土中，千里泫然兮余独感此悲风。
田县尉悲风词
作者：廖行之
朝代：宋

风萧萧兮吹我衣，念故人兮我心孔悲。
飞霞为襜兮彩云为旂，胡徘徊兮耒江之湄。
风萧萧兮吹我裳，念故人兮我心孔伤。
星辰为佩兮明月为璫，胡襄羊兮耒山之阳。
耒山高高兮耒水清清，高者君之气兮清为君之神。
君挟此以生兮不隘以大，胡皎以明兮忽湮以暧。
堂有老兮室有稚，能不抱孙兮乐亲以戏。
子如不暇恤兮亲宁忍忘，孰奋之去兮不少翶翔。
大江之南兮淛江之东，昔与君兮笑言相从。
想丹旐兮埋圭玉於土中，千里泫然兮余独感此悲风。
田县尉悲风词
作者：廖行之
朝代：宋

风萧萧兮吹我衣，念故人兮我心孔悲。飞霞为襜兮彩云为旂，胡徘徊兮耒江之湄。风萧萧兮吹我裳，念故人兮我心孔伤。星辰为佩兮明月为珰，胡襄羊兮耒山之阳。耒山高高兮耒水清清，高者君之气兮清为君之神。君挟此以生兮不隘以大，胡皎以明兮忽湮以暧。堂有老兮室有稚，能不抱孙兮乐亲以戏。子如不暇恤兮亲宁忍忘，孰夺之去兮不少翱翔。大江之南兮浙江之东，昔与君兮笑言相从。想丹旐兮埋圭玉于土中，千里泫然兮余独感此悲风。
田縣尉悲風詞
作者：廖行之
朝代：宋

風蕭蕭兮吹我衣，念故人兮我心孔悲。
飛霞爲襜兮彩雲爲旂，胡徘徊兮耒江之湄。
風蕭蕭兮吹我裳，念故人兮我心孔傷。
星辰爲珮兮明月爲璫，胡襄羊兮耒山之陽。
耒山高高兮耒水清清，高者君之氣兮清爲君之神。
君挾此以生兮不隘以大，胡皎以明兮忽湮以曖。
堂有老兮室有稚，能不抱孫兮樂親以戲。
子如不暇恤兮親寧忍忘，孰奪之去兮不少翺翔。
大江之南兮淛江之東，昔與君兮笑言相從。
想丹旐兮埋圭玉於土中，千里泫然兮余獨感此悲風。
點絳唇
作者：廖行之
朝代：宋

屈指家山，匆匆又數今朝過。客情那可。愁似天來大。煙雨濛濛，細浥輕塵墮。君知麼。卻成甚個。春暮猶江左。
點絳唇
作者：廖行之
朝代：宋

年少清新，襟裾那受紅塵汙。還他禮數。莫遣衣冠粗。擬倩東風，西逐輪蹄去。泠然御。飄飄仙趣。直到驂鸞處。
點絳唇
作者：廖行之
朝代：宋

此去何之，駢闐車馬朝來起。揚鞭西指。意氣眉間是。閭里兒童，競矚秦蕭史。歸時幾。快瞻行李。還看如雲喜。
點絳唇
作者：廖行之
朝代：宋

玉樹芝蘭，冰清況有閨房秀。畫堂如晝。相對傾醇酎。合巹同牢，二姓歡佳耦。憑誰手。鬢絲同紐。共祝齊眉壽。
點絳唇
作者：廖行之
朝代：宋

玳席華筵，嘉賓環集三千履。蘭膏芬芷。一簇紅蓮裡。花覆玉郎，苒苒青衫媺。鹹傾企。小登科第。有底新桃李。
點絳唇
作者：廖行之
朝代：宋

秋興連天，又還不分秋光老。蓴鱸猶好。莫落秋歸後。有底從人，上馬皆東首。君知否。陽關三奏。消黯情多少。
點絳唇
作者：廖行之
朝代：宋

音信西來，匆匆思作東歸計。別懷縈繫。為個人留滯。尊酒團欒，莫惜通宵醉。還來未。滿期君至。只在初三四。
再游浯溪
作者：张仲
朝代：宋

一年两檄过浯溪，□上？亭□□□。笑□兴亡千古□，□□崖石与天齐。
朱涣
作者：张伯端
朝代：宋

白云封断仙岩路，重重洞门深窈。翠竹笼烟，苍崖溅瀑，古木阴森回抱。坛空不老。锁一片莓台、几丛莎草。试把桃源，较量风景是谁好。乘鸾人去已久，只今惟有，鹤飞猿啸。树拥香幢，泉敲玉佩，疑是群仙重到。尘氛可笑。久志慕丹台，梦思蓬岛，愿把英游，细参梨与枣。
辛巳自赞
作者：张侃
朝代：宋

徐永升画时，予弱冠而缀文。赵可大画时，予三十而有立。钱诵画时，予究道之出入。盖尝晦其声名，谢其等级。恶脂韦而取容，与傲世而长揖。客问直夫，处事太执。直夫俛而笑曰，人各是其所习。
辛巳自赞
作者：张侃
朝代：宋

徐永昇画时，予弱冠而缀文。
赵可大画时，予三十而有立。
钱诵画时，予究道之出入。
盖尝晦其声名，谢其等级。
恶脂韦而取容，与傲世而长揖。
客问直夫，处事太执。
直夫俛而笑曰，人各是其所习。
喜迁莺慢（鹿鸣宴作）
作者：张元干
朝代：宋

雁塔题名，宝津F854宴，盛事簪绅常说。文物昭融，圣代搜罗，千里争趋丹阙。元侯劝驾，乡老献书，发轫龟前列。山川秀，圜冠众多，无如闽越豪杰。姓标红纸，帖报泥金，喜信归来俱捷。骄马芦鞭醉垂，蓝绶吹雪。芳月素娥情厚，桂花一任郎君折。须满引，南台又是，合沙时节。
长相思令/长相思
作者：张元干
朝代：宋

香暖帏。玉暖肌。娇卧嗔人来睡迟。印残双黛眉。虫声低。漏声稀。惊枕初醒灯暗时。梦人归未归。花下愁。月下愁。花落月明人在楼。断肠春复秋。从他休。任他休。如今青鸾不自由。看看天尽头。
泛青苕（正月十四日与公择吴兴泛舟）
作者：张先
朝代：宋

绿净无痕，过晓霁清苕，镜里游人。红柱巧，彩船稳，当筵主、秘馆词臣。吴娃劝饮韩娥唱，竞艳容、左右皆春。学为行雨，傍画桨，从教水溅罗裙。
溪烟混月黄昏。渐楼台上下，火影星分。飞槛倚，斗牛近，响箫鼓、远破重云、归轩未至千家待，掩半妆、翠箔朱门。衣香拂面，扶醉卸簪花，满袖余煴。
芳草渡/系裙腰
作者：张先
朝代：宋

双门晓锁响朱扉。千骑拥、万人随。风乌弄影画船移。歌时泪，和别怨，作秋悲。寒潮小，渡淮迟。吴越路、渐天涯。宋王台上为相思。江云下，日西尽，雁南飞。主人宴客玉楼西。风飘雪、忽雰霏。唐昌花蕊渐平枝。浮光里，寒声聚，队禽栖。惊晓日，喜春迟。野桥时伴梅飞。山明日远霁云披。溪上月，堂下水，并春晖。
师凤谣
作者：张咏
朝代：宋

我闻丹山之凤非有八翼四足兮，又何羽毛之称奇？盖仁于不杀，义于知时。既信厚于动止，而淳音其用稀。是以众鸟乐而从之。吾疾夫世之小人兮，曾不知仁义之所为。故卷耳蹙颈背而疾走兮，吾凤之师。
师凤谣
作者：张咏
朝代：宋

我闻丹山之凤非有八翼四足兮，又何羽毛之称奇。
盖仁于不杀，义于知时。
既信厚于动止，而淳音其用希，是以众鸟乐而从之。
吾疾夫世之小人兮，曾不知仁义之所为。
帮卷耳蹙颈背而疾走兮，吾凤之师。
白驹谣
作者：张咏
朝代：宋

白驹如龙兮逶而迤，红缰未绊兮天之涯。
秋风万里思乡时，伤离羣兮嘶復悲。
白驹谣别乔随
作者：张咏
朝代：宋

白驹如龙兮逶而迤，红缰未绊兮天之涯。秋风万里思乡时，伤离群兮嘶复悲。
头陀岩
作者：张商英
朝代：宋

半间□室安禅地，盖代功名不易磨。白□老龙归海去，岩中留得老头陀。
苍梧谣/归字谣·其二
作者：张孝祥
朝代：宋

归。猎猎薰风飐绣旗。拦教住，重举送行杯。归。数得宣麻拜相时。秋前后，公衮更莱衣。
西江月题溧阳三塔寺
作者：张孝祥
朝代：宋

问讯湖边春色，重来又是三年。东风吹我过湖船。杨柳丝丝拂面。世路如今已惯，此心到处悠然。寒光亭下水如天。飞起沙鸥一片。
公安竹林祠迎神送神乐章
作者：张栻
朝代：宋

神之来兮何许，风萧萧兮吹雨。悄屏气兮若思，严霓旌兮来下。昔公车之自南，民望车以欷歔。今乘驹兮入庙，亦孔悲兮若初。秋月兮皎皎，严霜兮凛凛。泽终古兮何穷，噫，微管吾其左衽。酌荆江以为醴兮，撷众芳以为羞。歌呜呜兮鼓坎坎，惠我民，为此留。神之去，何所游。风飒飒，挟归辀。倏昭明兮上征，抚一气兮横九州。有新兮斯宇，竹森森其在户。嗟我民兮勿伤，公时来兮一顾。有新兮斯堂，竹猗猗其在旁。嗟我民兮勿替，公顾民兮不忘。
公安竹林祠迎神送神乐章
作者：张栻
朝代：宋

神之来兮何许，风萧萧兮吹雨。
悄屏气兮若思，严霓旌兮来下。
昔公车之自南，民望车以欷歔。
今乘驹兮入庙，亦孔悲兮若初。
秋月兮皎皎，严霜兮凛凛。
泽终古兮何穷，噫，微管吾其左袵。
酌荆江以为醴兮，撷众芳以为羞。
歌呜呜兮鼓坎坎，惠我民，为此留。
神之去，何所游。
风飒飒，挟归辀。
倏昭明兮上征，抚一气兮横九州。
有新兮斯宇，竹森森其在户。
嗟我民兮勿伤，公时来兮一顾。
有新兮斯堂，竹猗猗其在旁。
嗟我民兮勿替，公顾民兮不忘。
风雩亭词
作者：张栻
朝代：宋

眷麓山之面隩，有弦诵之一宫。郁青林兮对起，背绝壁之穹隆。独樵牧之往来，委榛莽其蒙茸。试芟夷而却视，翕众景之来宗。擢连娟之修竹，森偃蹇之乔松。山靡靡以旁围，谷窈窈而潜通。翩两翼兮前张，拥千麾兮后从。带湘江之浮渌，矗远岫兮横空。何地灵之久閟，昉经始乎今公。恍栋宇之宏开，列阑楯之周重。抚胜概以独出，信兹山之有逢。予揆名而诹义，爰远取于舞雩之风。昔洙泗之诸子，侍函丈以从容。因圣师之有问，各跽陈其所衷。独点也之操志，与二三子兮不同。方舍瑟而铿然，谅其乐之素充。味所陈之纡馀，夫何有于事功。盖不忘而不助，示何始而何终。于鸢飞而鱼跃，实天理之中庸。觉唐虞之遗烈，俨洋洋乎目中。惟夫子之所与，岂虚言之是崇。嗟学子兮念此，溯千载以希踪。希踪兮奈何，盍务勉乎敬恭。审操舍兮斯须，凛戒惧兮冥濛。防物变之外诱，遏气习之内讧。浸私意之脱落，自本心之昭融。斯昔人之妙旨，可实得于予躬。循点也之所造，极颜氏之深工。登斯亭而有感，期用力于无穷。
风雩亭词
作者：张栻
朝代：宋

眷麓山之面隩，有絃诵之一宫。
鬰青林兮对起，背绝壁之穹隆。
独樵牧之往来，委榛莽其蒙茸。
试芟夷而却视，翕众景之来宗。
擢连娟之修竹，森偃蹇之乔松。
山靡靡以旁围，谷窈窈而潜通。
翩两翼兮前张，拥千麾兮后从。
带湘江之浮渌，矗远岫兮横空。
何地灵之久閟，昉经始乎今公。
怳栋宇之宏开，列阑楯之周重。
抚胜概以独出，信兹山之有逢。
予揆名而诹义，爰远取于舞雩之风。
昔洙泗之诸子，侍函丈以从容。
因圣师之有问，各跽陈其所衷。
独点也之操志，与二三子兮不同。
方舍瑟而铿然，谅其乐之素充。
味所陈之纡余，夫何有于事功。
盖不忘而不助，示何始而何终。
于鸢飞而鱼跃，实天理之中庸。
觉唐虞之遗烈，俨洋洋乎目中。
惟夫子之所与，岂虚言之是崇。
嗟学子兮念此，遡千载以希踪。
希踪兮奈何，盍务勉乎敬恭。
审操舍兮斯须，凛戒惧兮冥蒙。
防物变之外诱，遏气习之内讧。
浸私意之脱落，自本心之昭融。
斯昔人之妙旨，可实得于予躬。
循点也之所造，极颜氏之深工。
登斯亭而有感，期用力于无穷。
风雩亭词
作者：张栻
朝代：宋

眷麓山之面隩有弦诵之一宫。郁青林兮对起，背绝壁之穹隆。独樵牧之往来，委榛莽其蒙茸。试芟夷而却视，翕众景之来宗。擢连娟之修竹，森偃骞之乔松。山靡靡以旁转，谷窈窈而潜通。翩两翼兮前张，拥千麾兮后从。带湘江之浮渌，矗远岫兮横空。何地灵之久閟，昉经始乎今公。怳栋宇之宏开，列阑楯之周重。抚胜概以独出，信兹山之有逢。予揆名而诹义，爰远取於舞雩之风。昔洙泗之诸子，侍函丈以从容。因圣师之有问，各跽陈其所衷。独点也之操志，与二三子兮不同。方舍瑟而铿然，谅其乐之素充。味所陈之纡余，夫何有於事功。盖不忘而不助，示何始而何终。于鸢飞而鱼跃，实天理之中庸。觉唐虞之遗烈，俨洋洋乎目中。惟夫子所与，岂虚言之是崇。嗟学子兮念此，遡千载以希踪。希踪兮奈何，盍务勉乎敬恭。审操舍兮斯须，凛戒惧兮冥蒙。防物变之外诱，遏气羽之内讧。浸私意之脱落，自本心之昭融。斯昔人之妙旨，可实得於予躬。循点也之所造，极颜氏之深工。登斯亭而有感，期用力於无穷。
第一峰诗·其二
作者：张榘
朝代：宋

凄，清。
露重，月明。
纱帽湿，夹衣轻。
路险仆倦，石危马惊。
近市火数点，出林钟一声。
客子征鞍暂解，仙家云关未扃。
浊酒三杯投倦榻，梦回画被写吟情。
虾蟆石
作者：张澄
朝代：宋

千峰来南兮万马奔，翠麓却立兮如饮江之鼋。湫灵沸黑兮神物生，云雾昼晦兮风憀慄而凄清。我爱滩泷㶁㶁兮寒濑齿齿，浮我江䑳兮岁不知其几。石中之人兮喜我不屑，华我以春花兮食我以秋实。我弃而不即兮独不清冷弄明月。
虾蟆石
作者：张澄
朝代：宋

千峰来南兮万马奔，翠麓却立兮如饮江之鼋。
湫灵沸黑兮神物生，云雾昼晦兮风憀栗而凄清。
我爱滩泷㶁㶁兮寒濑齿齿，浮我江䑳兮岁不知其几。
石中之人兮喜我不屑，华我以春花兮食我以秋实。
我弃而不即兮独不清冷弄明月。
兰雪集
作者：张玉娘
朝代：宋

山之高，月初小。月之小，何皎皎。我有所思在远道，一日不见兮。我心悄悄，
小重山秋思
作者：张玉娘
朝代：宋

秋入瑶台玉簟凉。藕花香暗度、紫荷乡。软□罗扇动清商。霜渐老，庭外菊初黄。眉月画应慵瘦＊□对镜、怨容光泪痕寒染翠绡裳。梧叶尽，
山之高三章
作者：张玉娘
朝代：宋

山之高，月出小。月之小，何皎皎。我有所思在远道，一日不见兮我心悄悄。采苦采苦，于山之南。忡忡忧心，其何以堪。汝心金石坚，我操冰雪洁。拟结百岁盟，忽成一朝别。朝云暮雨心去来，千里相思共明月。
忆秦娥咏雪
作者：张玉娘
朝代：宋

天幂幂。彤云黯淡寒威作。寒威作。琼瑶碎剪，乘风飘泊。佳人应自嫌轻薄。乱将素影投帘幕。投帘幕。不禁清冷，向谁言着。
汉宫春元夕用京仲远韵
作者：张玉娘
朝代：宋

玉兔光回，看琼流河汉，冷浸楼台。正是歌传花市，云静天街。兰煤沉水，澈金莲、影晕香埃。绝胜□，三千绰约，共将月下归来。多管是春风有意，把一年好景，先与安排。何人轻驰宝马，烂醉金＊。衣裳雅淡，拥神仙、花外徘徊。独怪我、绣罗帘锁，年年憔悴裙钗。
烛影摇红又用张材甫韵强村丛书用孔氏微波
作者：张玉娘
朝代：宋

梅雪乍融，单于吹彻寒犹浅。夜从灯下翦春幡，笑罢椒盘宴。云母屏开帘卷。放嫦娥、广寒宫苑。星移银汉。月满花衢，绕城弦管。□□□□，谯楼一任更筹换。锦霞银树玉桥联，谁道蓬山远。可是紫箫声断。漫懊恨、春宵苦短。不堪回首，照□芙蕖，断肠鸿雁。
蕙兰芳引秋思
作者：张玉娘
朝代：宋

星转晓天，戍楼听、单于吹彻。拥翠被香残，霜杵尚喧落月。楚江梦断，但帐底、暗流清血。看臂销金钏，一寸眉交千结。雨阻银屏，风传锦字，怎生休歇。未应轻散，磨宝簪将折。玉京缥缈，雁鱼耗绝。愁未休、
山之高三章·其一
作者：张玉孃
朝代：宋

山之高，月出小。
月之小，何皎皎。
我有所思在远道，一日不见兮我心悄悄。
第一峰诗·其二
作者：张矩
朝代：宋

凄，清。露重，月明。纱帽湿，裌衣轻。路险仆倦，石危马惊。近市火数点，出林钟一声。客子征鞍暂解，仙家云关未扃。浊酒三杯投倦榻，梦回画被写吟情。
道士王如晦真赞
作者：张纲
朝代：宋

色如春温，若可与言。神如水清，不可以烦。子乔仙去远矣，乃今识其裔孙。任造化之日逝，独湛然而常存。道风仙骨照青春，谁写生绡却乱真。莫讶三毛不加颊，齐公端解视全人。
刘壮舆是是堂歌
作者：张耒
朝代：宋

读堂中之书兮，以致子之眠。
饮堂中之酒兮，以休子之言。
是非杂然于子之耳兮，付庭中之嘆蚓，与夫木上之鸣蝉。
庶几养生而保和兮，穷子之年。
友山
作者：张耒
朝代：宋

张子官于福昌，块然独居，无与为友。
宾客不至，遗朋失旧。
经时闭门，终日钳口。
出无与游，居无与就。
谁同我食，谁酌我酒。
归守妻孥，出对厮走。
驾言出游，田童野叟。
气否莫交，情包不剖。
塞聪蔽明，盘足袖手。
披书阅简，眩目疲肘。
厌然成痼，不可针灸。
于是张子，涤虑除烦。
披庭扫堂，枕手而眠。
恍若有遇，有神降焉。
曰我实哀汝，独无友朋。
我有教告，子乎我听。
凡世之人，百愚一贤。
古昔所叹，非独今然。
得贤与朋，善固无俪。
贤不可得，将愚与比。
友贤实难，幸然后值。
不幸友愚，与无孰利。
谄笑倾辟，韬情晦实。
测心献计，因隙投策。
口是腹非，面歌背泣。
友若此者，实繁孔多。
曷若不见，目清耳和。
我復告子，真友之实。
尔遵我言，友胡有竭。
人物虽殊，可友同焉。
赐尔以友，其名曰山。
居汝左右，在汝北焉。
端不汝去，澹兮绝言。
春丽夏繁，秋疏冬瘦。
霞雾融明，风驰雨骤。
孤楫横奔，牢屯巧镂。
傲岸轩昂，清华润秀。
对食临眠，排堂入牖。
效技汝前，虽劳不疚。
山有佳泉，多灌尔囿。
历石悬空，泠泠清漱。
如闻妙音，濯烦浴垢。
不犹愈乎，卑议庸读。
过耳增懑，入心善烦者乎。
山有修竹，汝园是植。
静丽明鲜，端虚正直。
如彼正人，扬言发色。
微风散碧，宵月镂白。
不犹愈乎，市儿尘颜。
敧眉鼓吻，佞笑浮言。
工为媚悦，善佞曲拳者乎。
山有乔木，耸立而峙。
端无媚姿，若对正士。
障雨蔽暍，千人所芘。
微飈披拂，吹奏竽籁。
不犹愈乎，蠕蠕鼠辈。
女黠儿娇，奴趋妾拜者乎。
山有好鸟，清喉丽羽。
引啸长鸣，羣呼迭语。
夜管风弦，哀簧怨柱。
不犹愈乎，巷歌里舞。
促缩跳梁，颠妖淫污。
父子不施，弃礼忘数者乎。
如前实繁，言胡可殚。
汝与之乐，右攀左援。
曷为孑孑，寤寐嗟叹。
张子再拜，受言永怀。
解累亡忧，心通志开。
高山岩岩，流水潺潺。
竹茂木翘，鸟鸣琅然。
如前夷齐，而后闵颜。
吾何为乎，浩然其间。
友山
作者：张耒
朝代：宋

张子官于福昌，块然独居，无与为友。宾客不至，遗朋失旧。经时闭门，终日钳口。出无与游，居无与就。谁同我食，谁酌我酒。归守妻孥，出对厮走。驾言出游，田童野叟。气否莫交，情包不剖。塞聪蔽明，盘足袖手。披书阅简，眩目疲肘。厌然成痼，不可针灸。于是张子，涤虑除烦。披庭扫堂，枕手而眠。恍若有遇，有神降焉。曰我实哀汝，独无友朋。我有教告，子乎我听。凡世之人，百愚一贤。古昔所叹，非独今然。得贤与朋，善固无俪。贤不可得，将愚与比。友贤实难，幸然后值。不幸友愚，与无孰利。谄笑倾辟，韬情晦实。测心献计，因隙投策。口是腹非，面歌背泣。友若此者，实繁孔多。曷若不见，目清耳和。我复告子，真友之实。尔遵我言，友胡有竭。人物虽殊，可友同焉。赐尔以友，其名曰山。居汝左右，在汝北焉。端不汝去，澹兮绝言。春丽夏繁，秋疏冬瘦。霞雾融明，风驰雨骤。孤楫横奔，牢屯巧镂。傲岸轩昂，清华润秀。对食临眠，排堂入牖。效技汝前，虽劳不疚。山有佳泉，多灌尔囿。历石悬空，泠泠清漱。如闻妙音，濯烦浴垢。不犹愈乎，卑议庸读。过耳增懑，入心善烦者乎。山有修竹，汝园是植。静丽明鲜，端虚正直。如彼正人，扬言发色。微风散碧，宵月镂白。不犹愈乎，市儿尘颜。敧眉鼓吻，佞笑浮言。工为媚悦，善佞曲拳者乎。山有乔木，耸立而峙。端无媚姿，若对正士。障雨蔽暍，千人所芘。微飙披拂，吹奏竽籁。不犹愈乎，蠕蠕鼠辈。女黠儿娇，奴趋妾拜者乎。山有好鸟，清喉丽羽。引啸长鸣，群呼迭语。夜管风弦，哀簧怨柱。不犹愈乎，巷歌里舞。促缩跳梁，颠妖淫污。父子不施，弃礼忘数者乎。如前实繁，言胡可殚。汝与之乐，右攀左援。曷为孑孑，寤寐嗟叹。张子再拜，受言永怀。解累亡忧，心通志开。高山岩岩，流水潺潺。竹茂木翘，鸟鸣琅然。如前夷齐，而后闵颜。吾何为乎，浩然其间。
友山
作者：张耒
朝代：宋

张子官于福昌，块灰独居，无与为友。宾客不至，遗朋失旧。经时闭门，终日钳口。出无与游，居无与就。谁同我食，谁酌我酒。归守妻孥，出对厮走。驾言出游，田童野叟。气否莫交，情包不剖。塞聪蔽明，盘足袖手。披书阅简，眩目疲肘。厌然成痼，不可针灸。于是张子，涤虑除烦，披庭扫堂，枕手而眠。恍若有遇，有神降焉。曰我实哀汝，独无友朋。我有教告，子乎我听。凡世之人，百愚一贤。古昔所叹，非独今然。得贤与朋，善固无俪。贤不可得，将愚与比。友贤实难，幸然后值。不幸友愚，与无孰利。谄笑倾辟，韬情晦实。测心献计，因隙投策。口是腹非，面歌背泣。友若此者，实繁孔多。曷若不见，目清耳和。我复告子，真友之实。尔遵我言，友胡有竭。人物虽殊，可友同焉。赐尔以友，其名曰山。居汝左右，在汝北焉。端不汝去，澹兮绝言。春丽夏繁，秋疏冬瘦。霞雾融明，风驰雨骤。孤楫横奔，牢屯巧镂。傲岸轩昂，清华润秀。对食临眠，排堂入牖。效技汝前，虽劳不疚。山有佳泉，多灌尔囿。历石悬空，泠泠清漱。如闻妙音，濯烦浴垢。不犹愈乎卑议庸读，过耳增懑，入心善烦者乎。山有修竹，汝园是植。静丽明鲜，端虚正直。如彼正人，扬言发色。微风散碧，宵月镂白。不犹愈乎市儿尘颜，敧眉鼓吻，佞笑浮言，工为媚悦，善佞曲拳者乎。山有乔木，耸立而峙。端无媚姿，若对正士。障雨蔽暍，千人所芘。微飚披拂，吹奏竽籁。不犹愈乎蠕蠕鼠辈，女黠儿娇，奴趋妾拜者乎。山有好鸟，清喉丽羽。引啸长鸣，群呼迭语。夜管风弦，哀簧怨柱。不犹愈乎巷歌里舞，促缩跳梁，颠妖淫污，父子不施，弃礼忘数者乎。如前实繁，言胡可殚。汝与之乐，右攀左援。曷为孑孑，寤寐嗟叹。张子再拜，受言永怀。解累亡忧，心通志开。高山岩岩，流水潺潺。竹茂木翘，鸟鸣琅然。如前夷齐，而后闵颜。吾何为乎，浩然其间。
叙雨
作者：张耒
朝代：宋

西山之泉兮冽以清，淳注万古兮无亏盈。
应龙蟠守兮谨防扃，有神司之兮帅羣灵。
神君曷处兮山之穹，云郛雾阙兮都邃宫。
腾驾逸景兮驭清风，上友仙圣兮佑帝躬。
惟今之旱兮非神曷愬，家无余粮兮麦不庇雨。
土飘尘扬兮迷行错步，魃威孔张兮炽莫予御。
挹水一勺兮荐羔豚，曷求于水兮神实凭。
土有蔬兮林有实，芼馨香兮葅芳鬰。
神我飨兮临我堂，酌芝醑兮御椒浆。
巫甚祇兮时甚良，哀我疾兮降我祥。
神君仁兮念下民，抚民灾兮号帝阍。
帝念神君兮诏雨官，叱驭六龙兮奋互飞。
骞掣飞电兮鼓雷震，俾霈尔泽兮正无限。
山灵川怪兮更腾奔，角毛羽鬣兮烂鳞鳞。
前幢后旆兮玄双轮，椎轰喧呵兮翻干坤。
神龙九鬣兮杂蛟鲲，瞠眼飞涎兮翻腭龈。
伏潜羲和兮止星辰，一洒万里兮倾河津。
妖风失威兮敛以奔，魃濡厥裳兮伏以蹲。
槁苏焦泽兮息惔焚，优渥润沃兮无涯垠。
菽麰诜诜兮奋裳绅，秋种既即兮农则勤。
既足而止兮披雾昏，朝阳清明兮敛游尘。
功成不居兮驾归云，空山寥寥兮夜无闻。
灵泉幽幽兮湛奫沦，竭诚莫报兮仁哉君。
叙雨
作者：张耒
朝代：宋

西山之泉兮冽以清，淳注万古兮无亏盈。应龙蟠守兮谨防扃，有神司之兮帅群灵。神君曷处兮山之穹，云郛雾阙兮都邃宫。腾驾逸景兮驭清风，上友仙圣兮佑帝躬。惟今之旱兮非神曷愬，家无馀粮兮麦不庇雨。土飘尘扬兮迷行错步，魃威孔张兮炽莫予禦。挹水一勺兮荐羔豚，曷求于水兮神实凭。土有蔬兮林有实，芼馨香兮菹芳郁。神我飨兮临我堂，酌芝醑兮御椒浆。巫甚祇兮时甚良，哀我疾兮降我祥。神君仁兮念下民，抚民灾兮号帝阍。帝念神君兮诏雨官，叱驭六龙兮奋互飞。骞掣飞电兮鼓雷震，俾霈尔泽兮正无限。山灵川怪兮更腾奔，角毛羽鬣兮烂鳞鳞。前幢后旆兮玄双轮，椎轰喧呵兮翻乾坤。神龙九鬣兮杂蛟鲲，瞠眼飞涎兮翻腭龈。伏潜羲和兮止星辰，一洒万里兮倾河津。妖风失威兮敛以奔，魃濡厥裳兮伏以蹲。槁苏焦泽兮息惔焚，优渥润沃兮无涯垠。菽麰诜诜兮奋裳绅，秋种既即兮农则勤。既足而止兮披雾昏，朝阳清明兮敛游尘。功成不居兮驾归云，空山寥寥兮夜无闻。灵泉幽幽兮湛奫沦，竭诚莫报兮仁哉君。
叙雨：
作者：张耒
朝代：宋

雨山之泉兮冽以清，淳注万古兮无亏盈。应龙蟠守兮谨防扁，有神司之兮帅群灵。神君曷处兮山之穹，云郛雾阙兮都邃宫。腾驾逸景兮驭清风，上友仙圣兮佑帝躬。惟今之旱兮非神曷愬，家无余粮兮麦不庇雨。土飘尘扬兮迷行错步，魃威孔张兮炽莫予御。挹水一勺兮荐羔豚，曷求于水兮神实凭。土有蔬兮林有实，芼馨香兮葅芳郁。神我飨兮临我堂，酌芝醑兮御椒浆。巫甚只兮时甚良，哀我疾兮降我祥。神君仁兮念下民，抚民灾兮号帝阍。帝念神君兮诏雨官，叱驭六龙兮奋互飞。骞掣飞电兮鼓雷震，俾霈尔泽兮正无限。山灵川怪兮更腾奔，角毛羽鬣兮烂鳞鳞。前幢后旆兮玄双轮，椎轰喧呵兮翻乾坤。神龙九鬣兮杂蛟鲲，瞠眼飞涎兮翻伏潜羲和兮止星辰，一洒万里兮倾河津。妖风失威兮敛以奔，魃濡厥裳兮伏以蹲。槁苏焦泽兮息惔焚，优渥润沃兮无涯垠。菽麰诜诜兮奋裳绅，秋种既即兮农则勤。既足而止兮披雾昏，朝阳清明兮敛游尘。功成不居兮驾归云，空山寥寥兮夜无闻。灵泉幽幽兮湛奫沦，竭诚莫报兮仁哉君。
和归去来词
作者：张耒
朝代：宋

归去来兮，行世不偶予曷归。
其出无所为喜兮，舍去而何悲。
眄一世之无与兮，古之人逝莫追。
求不疚于予义兮，又奚恤余子之是非。
彼好恶之罔极兮，或颠倒其裳衣。
顾吾涉之已深兮，愧哲人之见微。
吾归甚安，无所事奔。
既守吾室，又杜吾门。
一气孔神，于中夜存。
纳至和于灵根兮，挹天醖于玄尊。
既充溢于幽阙兮，亦粹然而见颜。
往有坎而兹夷兮，昔或危而今安。
将从化人于西域兮，面藏吏于函关。
将以一世为刍狗兮，废与兴吾厌观。
彼福祸之一源兮，必兹出而兹还。
彼自以为无隙兮，何异夫石椁之宋桓。
归去来兮，吾悲夫斯人不返兮，岂招仙圣与之游。
昔惠我以好音，忽远去而莫求。
予曷异于世人兮，初为哽塞而增忧。
彼钱镈则深藏兮，盍视夫已垦之田畴。
万古芸芸，共逝一舟。
半夜而失，旦号其丘。
畏达观之诮予，涕已泣而不流。
悟荣名之取憎兮，善斯人之获休。
已矣乎，万物之作各其时，吾独与时而去留，岂或能力而违之。
既往莫或追，来者尚可期。
盖雨暵之在天，岂吾稼之不耔。
彼蜀雄之必传，作犹愧于书诗。
嗟身屈而道伸，于斯人兮曷疑。
哭下殇
作者：张耒
朝代：宋

医之不得其方耶，抑其命有短长耶。独尔能使吾悲若此耶，抑为父者皆爱其子耶。苍颅夷颡，秀眉清目。今其存亡，其犹有鬼也。使无物，则吾复何思。其尚有知也，则夫荒屋野寺。风霜雨露，食息谁汝视也。
哭下殇
作者：张耒
朝代：宋

医之不得其方耶，抑其命有短长耶。
独尔能使吾悲若此耶，抑为父者皆爱其子耶。
苍颅夷颡，秀眉清目。
今其存亡，其犹有鬼也。
使无物，则吾復何思。
其尚有知也，则夫荒屋野寺。
风霜雨露，食息谁汝视也。
次韵和陶渊明归去来辞
作者：张耒
朝代：宋

归去来兮，行世不偶予曷归。其出无所为喜兮，舍去而何悲。眄一世之无与兮，古之人逝莫追。求不疚于予义兮，又奚恤馀子之是非。彼好恶之罔极兮，或颠倒其裳衣。顾吾涉之已深兮，愧哲人之见微。吾归甚安，无所事奔。既守吾室，又杜吾门。一气孔神，于中夜存。纳至和于灵根兮，挹天酝于玄尊。既充溢于幽阙兮，亦粹然而见颜。往有坎而兹夷兮，昔或危而今安。将从化人于西域兮，面藏吏于函关。将以一世为刍狗兮，废与兴吾厌观。彼福祸之一源兮，必兹出而兹还。彼自以为无隙兮，何异夫石椁之宋桓。归去来兮，吾悲夫斯人不返兮，岂招仙圣与之游。昔惠我以好音，忽远去而莫求。予曷异于世人兮，初为哽塞而增忧。彼钱镈则深藏兮，盍视夫已垦之田畴。万古芸芸，共逝一舟。半夜而失，旦号其丘。畏达观之诮予，涕已泣而不流。悟荣名之取憎兮，善斯人之获休。已矣乎，万物之作各其时，吾独与时而去留，岂或能力而违之。既往莫或追，来者尚可期。盖雨暵之在天，岂吾稼之不耔。彼蜀雄之必传，作犹愧于书诗。嗟身屈而道伸，于斯人兮曷疑。
登高
作者：张耒
朝代：宋

怀不展兮居无聊，默谇语兮浩长谣。写我心兮登彼高，陟万仞兮扪九霄。命清风兮披浮云，瞰四荒兮视天垠。大海荡潏兮潜龙鲲，吐吞日月兮制明昏。酝酿元气兮函星辰，羽载四海兮芥浮坤。四岳列峙兮嵩中蹲，牵连脉络兮子复孙。草蔓木布兮升降如朋，障南蔽北兮东散西分。如掌列块兮盘罗豆樽，黄流中贯兮发源昆崙。东骛大海兮萦如缭绅，南方炎炎兮火之所宅。朱鸟屹峙兮丹膺绛翮，骞飞以翔兮煇煌烂赫。从拥万羽兮纷罗羽翼，煌煌尊严兮有斗在北。升降玉都兮运量帝侧，呼吸阴阳兮秉持祸福。真仙逍遥兮澹不可挹，西有王母兮戴胜穴居，寿历万古兮忘终泯初。超辽恍惚兮独与道俱，骖友日月兮群灵走趋。既又左而东顾兮观大明之始生，震沸九渊兮丽天升精。披攘群阴兮重幽昭明，有神司驭兮朱裳绛缨。呼造物以致问兮吾将考乎太初，彼天地其孰始兮日与月其代除。四荒漫其何极兮人胡为而中居，火何为而南宅兮水孰使其在北。安知东之主生兮西配刑而主杀，斗建寅而气分兮畴为四时之消息。世徒知其已然兮遂推类而立说，彼厥初其谁造兮孰布施而殊别。抑其不得不然兮或者私智之所设，将忽然而自尔兮遂已成而不可绝。造物为余究察兮曰此曷可以言陈而意悉，彼混沌之一气兮吾不知谁合而为一。忽洞达而两分兮夫亦安知其谁辟，爰升清而降浊兮水赴阴而火阳。东升气而敷生兮西或成而害戕，强名之曰自然兮曷足以究其必至。谓不得不然者愈疏兮尚安取于私智，庄周诞而妄推兮夏革愚而臆对。世号予曰造物兮予亦曷有所主尸，苟待予而后造兮彼造予者复谁。姑置之而勿校兮任万物之自成，游小智于太初兮何异夏虫之语冰。旷任之而勿疑兮万里会而一平，夫何造物者开予兮神飘飘而不居。我将赴而远游兮招神圣以为徒，腾九螭之奔轮兮追飞电而揽奔风。周万里于一息兮堂西极而有九区，叩玉阙之九关兮觐上帝于绛都。酌瑶尊之芳酒兮招赤松而友彭祖，既锡我以难老兮黜嗜欲而袭灵虚。爰侑我以秘药兮合千箫而吹万竽，乐吾心之洋洋兮舒五体之与与。降复还于我室兮聊弥日而一娱。
登高
作者：张耒
朝代：宋

怀不展兮居无聊，默谇语兮浩长谣。
写我心兮登彼高，陟万仞兮扪九霄。
命清风兮披浮云，瞰四荒兮视天垠。
大海荡潏兮潜龙鲲，吐吞日月兮制明昏。
醖酿元气兮函星辰，羽载四海兮芥浮坤。
四岳列峙兮嵩中蹲，牵连脉络兮子復孙。
草蔓木布兮升降如朋，障南蔽北兮东散西分。
如掌列块兮盘罗豆罇，黄流中贯兮发源昆崙。
东骛大海兮萦如缭绅，南方炎炎兮火之所宅。
朱鸟屹峙兮丹膺绛翮，骞飞以翔兮辉煌烂赫。
从拥万羽兮纷罗羽翼，煌煌尊严兮有斗在北。
升降玉都兮运量帝侧，呼吸阴阳兮秉持祸福。
真仙逍遥兮澹不可挹，西有王母兮戴胜穴居，寿历万古兮忘终泯初。
超辽恍惚兮独与道俱，骖友日月兮羣灵走趋。
既又左而东顾兮观大明之始生，震沸九渊兮丽天升精。
披攘羣阴兮重幽昭明，有神司驭兮朱裳绛缨。
呼造物以致问兮吾将考乎太初，彼天地其孰始兮日与月其代除。
四荒漫其何极兮人胡为而中居，火何为而南宅兮水孰使其在北。
安知东之主生兮西配刑而主杀，斗建寅而气分兮畴为四时之消息。
世徒知其已然兮遂推类而立说，彼厥初其谁造兮孰布施而殊别。
抑其不得不然兮或者私智之所设，将忽然而自尔兮遂已成而不可绝。
造物为余究察兮曰此曷可以言陈而意悉，彼混沌之一气兮吾不知谁合而为一。
忽洞达而两分兮夫亦安知其谁闢，爰升清而降浊兮水赴阴而火阳。
东升气而敷生兮西或成而害戕，强名之曰自然兮曷足以究其必至。
谓不得不然者愈疏兮尚安取于私智，庄周诞而妄推兮夏革愚而臆对。
世号予曰造物兮予亦曷有所主尸，苟待予而后造兮彼造予者復谁。
姑置之而勿校兮任万物之自成，游小智于太初兮何异夏虫之语冰。
旷任之而勿疑兮万里会而一平，夫何造物者开予兮神飘飘而不居。
我将赴而远游兮招神圣以为徒，腾九螭之奔轮兮追飞电而揽奔风。
周万里于一息兮堂西极而有九区，叩玉阙之九关兮觐上帝于绛都。
酌瑶尊之芳酒兮招赤松而友彭祖，既锡我以难老兮黜嗜慾而袭灵虚。
爰侑我以秘药兮合千箫而吹万竽，乐吾心之洋洋兮舒五体之与与。
降復还于我室兮聊弥日而一娱。
白纻词二首效鲍照
作者：张耒
朝代：宋

摇轻裾，曳长袖，
为楚舞，千万寿。
新词白纻声按旧。朔风卷地来峥嵘，
燕雁避霜饥不鸣。高堂酒多华灯明。
种菊
作者：张耒
朝代：宋

何馨香之芬敷兮，昌绿叶而紫茎。是其名为菊兮，爰植予之中庭。性清平而不躁兮，味甘爽而充烹。当秋露之惨凄兮，舒煌煌之华英。色正而丽兮，气芬以清。纯静秀洁兮，族茂群荣。采食以时兮，天和以宁。颖轻窍达兮，瞳子清明。散败流浊兮，风宣滞行。仙圣所饵兮，屏除臭腥。久嗜不废兮，将延尔龄。嗟予生兮，蹇薄烦冥。忧饥畏寒兮，微禄以生。终曷归兮，山林是营。膏粱鼎食兮，方丈纵横。炙熊之蹯兮，龙醢羊羹。彼得有命兮，吾奚尔荣。惟兹佳菊兮，野实以生。采撷咀食兮，荐俎盈登。求之孔易兮，世焉莫争。我有久疾兮，壅塞烦昏。支节坚痹兮，气阏于元。惫不能支兮，外壅中乾。疥癣得志兮，蛲蛔伏蟠。餐华秋冬兮，食叶春夏。集新易故兮，尔功是假。宁康我躯兮，骨节坚良。产和剔戾兮，其乐洋洋。反华于玄兮，易瘘以强。忘生绝俗兮，深潜远藏。骖驾云雾兮，呼吸太阳。招友彭咸兮，御风以翔。吁嗟此菊兮，吾于尔望。
种菊
作者：张耒
朝代：宋

何馨香之芬敷兮，昌绿叶而紫茎。
是其名为菊兮，爰植予之中庭。
性清平而不躁兮，味甘爽而充烹。
当秋露之惨凄兮，舒煌煌之华英。
色正而丽兮，气芬以清。
纯静秀洁兮，族茂羣荣。
采食以时兮，天和以宁。
颖轻窍达兮，瞳子清明。
散败流浊兮，风宣滞行。
仙圣所饵兮，屏除臭腥。
久嗜不废兮，将延尔龄。
嗟予生兮，蹇薄烦冥。
忧饥畏寒兮，微禄以生。
终曷归兮，山林是营。
膏粱鼎食兮，方丈纵横。
炙熊之蹯兮，龙醢羊羹。
彼得有命兮，吾奚尔荣。
惟兹佳菊兮，野实以生。
采撷咀食兮，荐俎盈登。
求之孔易兮，世焉莫争。
我有久疾兮，壅塞烦昏。
支节坚痹兮，气阏于元。
惫不能支兮，外壅中干。
疥癣得志兮，蛲蛔伏蟠。
餐华秋冬兮，食叶春夏。
集新易故兮，尔功是假。
宁康我躯兮，骨节坚良。
产和剔戾兮，其乐洋洋。
反华于玄兮，易瘻以强。
忘生绝俗兮，深潜远藏。
骖驾云雾兮，呼吸太阳。
招友彭咸兮，御风以翔。
吁嗟此菊兮，吾于尔望。
种菊：
作者：张耒
朝代：宋

何馨香之芬敷兮，昌绿叶而紫茎。是其名为菊兮，爰植予之中庭。性清平而不躁兮，味甘爽而充烹。当秋露之惨凄兮，舒煌煌之华英。色正而丽兮，气芬以清。纯静秀洁兮，族茂群荣。采食以时兮，天和以宁。颖轻窍达兮，瞳子清明。散败流浊兮，风宣滞行。仙圣所饵兮，屏除臭腥。久嗜不废兮，将延尔龄。嗟予生兮，蹇薄烦冥。忧饥畏寒兮，微禄以生。终曷归兮，山林是营。膏粱鼎食兮，方丈纵横。炙熊之蹯兮，龙醢羊羹。彼得有命兮，吾奚尔荣。惟兹佳菊兮，野实以生。采撷咀食兮，荐俎盈登。求之孔易兮，世焉莫争。我有久疾兮，壅塞烦昏。支节坚痹兮，气阏于元。惫不能支兮，外壅中干。疥癣得志兮，蛲蛔伏蟠。餐华秋冬兮，食叶春夏。集新易故兮，尔功是假。宁康我躯兮，骨节坚良。产和剔戾兮，其乐洋洋。反华于玄兮，易◇以强。忘生绝俗兮，深潜远藏。骖驾云雾兮，呼吸太阳。招友彭咸兮，御风以翔。吁嗟此菊兮，吾于尔望。
贻潘邠老
作者：张耒
朝代：宋

有屋可以读书，有竹可以忘忧。采庭之菊香有馀，烹园之蔬甘且柔。贤哉二子，又复何求。鬼不尔责，人不尔仇。沽酒可饮，江鱼可羞。又安用列鼎食珍，佩印封侯。我居柯西，相隔一里，可以杖履朝往而夕游。必未厌我乞醯与借马，但只恐勤君赤脚与露头。不然将吾颜子箪食瓢饮屡空之乐，又欲翻董生清明玉杯繁露之春秋。
贻潘邠老
作者：张耒
朝代：宋

有屋可以读书，有竹可以忘忧。
采庭之菊香有余，烹园之蔬甘且柔。
贤哉二子，又復何求。
鬼不尔责，人不尔仇。
沽酒可饮，江鱼可羞。
又安用列鼎食珍，佩印封侯。
我居柯西，相隔一里，可以杖履朝往而夕游。
必未厌我乞酰与借马，但只恐勤君赤脚与露头。
不然将吾颜子箪食瓢饮屡空之乐，又欲翻董生清明玉杯繁露之春秋。
贻潘邠老：
作者：张耒
朝代：宋

有屋可以读书，有竹可以忘忧。采庭之菊香有余，烹园之蔬甘且柔。贤哉二子，又复何求。鬼不尔责，人不尔仇。沽酒可饮，江鱼可羞。又安用列鼎食珍，佩印封侯。我居柯西，相隔一里，可以杖履朝往而夕游。必未厌我乞醯与借马，但只恐勤君赤脚与露头。不然将吾颜子箪食瓢饮屡空之乐，又欲翻董生清明玉杯繁露之春秋。
逐蛇
作者：张耒
朝代：宋

嗟尧之时兮大水滂，横溃四海兮包陵冈。
荡流涌汩兮周无防，龙腾蛇奔兮嬉以狂。
腥鳞顽鬣兮更披猖，城居穴处兮乱厥常。
颓虫纠结兮肆害戕，陆盘渊据兮傲不臧。
朋屯党集兮蕃以昌，穿穴噬囓兮民尽伤。
下民既病兮帝弗康，黄熊幽殛兮羽山阳。
乃命伯禹兮行四方，乘高趋卑兮陵復航。
凿山疏源兮导河江，万水下走兮来洋洋。
经画九野兮兴农桑，驱龙放蛇兮屏诸荒。
焚山燎野兮无遗芒，野巢窟居兮保厥疆。
敢有弗率兮断尔吭，伯益作志兮稽妖祥。
帝虞耄勤兮黜予商，天授神禹兮夏是王。
九牧作贡兮金鑑锽，大冶鼓铸兮腾精铓。
岩岩九鼎峙且刚，奇形诡质兮走与翔。
鳞毛羽倮兮兮杂短长，求情抉态兮幽微彰。
制驭百怪兮严纪纲，兽虫人鬼兮安其乡。
殊宫别域兮异存亡，曷为兹蛇兮宅我居。
妖顽坚老兮傲驱除，深潜居此兮坦无虞。
下饮我沼兮稍林株，朱眸丹舌兮玄鳞肤。
恍惚遽速兮疑有无，居者畏避兮行者徐。
险夺我圃兮骇我徒，盗窃祭祷兮欺羣愚。
我咨尔蛇兮潜山而穴野，阴蟠远伏兮与人乎异舍。
冬居夏游兮时以行，食尔之食兮朋尔朋。
儧乱我居兮常失经，叛弃尔守兮帝有刑。
胡昏与顽兮居以宁，自为不宁兮邀割烹。
荒戾天理兮悖圣程，我宥尔愆兮逐尔行，亟舍故处兮遐以征。
南山之幽兮云雾冥，草木荟蔚兮崄不平。
尔徒实繁兮食惟尔盈，捕取不至兮居无与争。
汝生孔遂兮寿绵尔龄，物违其常兮祸之所集。
丰狐昼游兮冬裘以白，龟厌渊处兮吉凶是卜。
虎不畏人兮皮包戈戟，矜险恃孽兮其终鲜克。
我言孔昭兮语汝以理，日吉时良兮汝遄以逝。
逐蛇
作者：张耒
朝代：宋

嗟尧之时兮大水滂，横溃四海兮包陵冈。荡流涌汩兮周无防，龙腾蛇奔兮嬉以狂。腥鳞顽鬣兮更披猖，城居穴处兮乱厥常。颓虫纠结兮肆害戕，陆盘渊据兮傲不臧。朋屯党集兮蕃以昌，穿穴噬齧兮民尽伤。下民既病兮帝弗康，黄熊幽殛兮羽山阳。乃命伯禹兮行四方，乘高趋卑兮陵复航。凿山疏源兮导河江，万水下走兮来洋洋。经画九野兮兴农桑，驱龙放蛇兮屏诸荒。焚山燎野兮无遗芒，野巢窟居兮保厥疆。敢有弗率兮断尔吭，伯益作志兮稽妖祥。帝虞耄勤兮黜予商，天授神禹兮夏是王。九牧作贡兮金鉴锽，大冶鼓铸兮腾精铓。岩岩九鼎峙且刚，奇形诡质兮走与翔。鳞毛羽裸兮兮杂短长，求情抉态兮幽微彰。制驭百怪兮严纪纲，兽虫人鬼兮安其乡。殊宫别域兮异存亡，曷为兹蛇兮宅我居。妖顽坚老兮傲驱除，深潜居此兮坦无虞。下饮我沼兮稍林株，朱眸丹舌兮玄鳞肤。恍惚遽速兮疑有无，居者畏避兮行者徐。险夺我圃兮骇我徒，盗窃祭祷兮欺群愚。我咨尔蛇兮潜山而穴野，阴蟠远伏兮与人乎异舍。冬居夏游兮时以行，食尔之食兮朋尔朋。攒乱我居兮常失经，叛弃尔守兮帝有刑。胡昏与顽兮居以宁，自为不宁兮邀割烹。荒戾天理兮悖圣程，我宥尔愆兮逐尔行，亟舍故处兮遐以征。南山之幽兮云雾冥，草木荟蔚兮崄不平。尔徒实繁兮食惟尔盈，捕取不至兮居无与争。汝生孔遂兮寿绵尔龄，物违其常兮祸之所集。丰狐昼游兮冬裘以白，龟厌渊处兮吉凶是卜。虎不畏人兮皮包戈戟，矜险恃孽兮其终鲜克。我言孔昭兮语汝以理，日吉时良兮汝遄以逝。
君马黄
作者：张舜民
朝代：宋

君马良，乘乘黄。
仆臣御，守法度。
乍可三驱失前禽，不可一朝为诡遇。
假使四牡，项领无害。
六辔如组，周旋中规，折旋中矩。
听和鸾之声，遵康庄之路。
马不骇舆，君子安处。
如欲登九折之险，走羊肠之阻。
蒙犯霜露，跌踢风雨。
虽使造父再生，王良復出，予亦未知其如何尔。
城上乌
作者：张舜民
朝代：宋

城上乌，山头月，几点残星灭不灭，营中角声鸣咽咽。
战马嘶，征人发，堂上双亲垂白髮，闺中少妇年二八。
爷牵衣，儿抱膝，东邻西邻哭声一，道上行客肠断绝。
存目·其二
作者：张舜民
朝代：宋

诗题：虞姬答首句：妾向道，妾向道，将军不要为人患。
清遐台饯别·朝中措
作者：张舜民
朝代：宋

三湘迁客思悠哉。樽俎定常开。云雨未消歌伴，山川忍对离杯。他年来此，贤侯未去，忍话先回。好在江南山色，恁时重上高台。
癸亥陈和叔会于赏心亭·江神子
作者：张舜民
朝代：宋

七朝文物旧江山。水如天。莫凭栏。千古斜阳、无处认长安。更隔秦淮闻旧曲，秋已半，夜将阑。争教潘鬓不生斑。敛芳颜。抹么弦。须记琵琶、子细说因缘。待得鸾胶肠已断，重别日，是何年。
经史阁四言诗
作者：张衡
朝代：宋

玄黄氤氲，混沌未死。道隐冥默，文郁雕跂。蚩蚩熙熙，结绳而治。谁凿七窍，鸿濛拊髀。马图鸟迹，彷佛文字。羲轩勋华，授受一理。典谟训诰，浑浑无拟。天生素王，躬服仁义。宪章祖述，参赞经纬。经揭日月，史严辞事。九流说铃，诸子疣赘。秦灰小厄，鲁壁阐秘。白首齐生，口诵臆记。枝叶扶疏，风流委靡。汉兴购求，六经大备。舒向校雠，班马传纪。尔雅同风，沿袭世次。宋三百年，超轶姚姒。际海薄天，声教渐被。惟此东邑，蔼蔼多士。孔墙巍巍，重屋丹绮。群玉之府，五经之笥。排签插架，堆案盈几。藻饰皇猷，驰骋帝轨。兰薰颜冉，玉洁曾史。物忌太盛，道有中否。何物坏宅，有士抱器。坛荒杏老，墉鼠穴虺。川竭珠逃，椟破玉毁。炷灯拭案，篇？简燬。观鹳雅鸦，鲁鱼亥豕。斲轮糟粕，负蛉口耳。忘筌舍蹄，出足弃履。文未丧天，道不坠地。起废者谁，孟母之子。薄言采藻，于彼沼沚。鸠工捐资，不捐廪饩。榱桷得宜，轮奂有炜。肩摩踵接，出入槐市。非此乔木，畴克大庇。非我宗匠，孰主张是。祖有令德，世济其美。休声日流，与道终始。
古东府·短歌行
作者：张载
朝代：宋

灵旗旨，不庭方，
大风泱泱天外扬。短箫歌，
歌恺康，明廷万年，
继明重光。曾孙稼，
如茨梁，嘉与万邦，
纯蝦有常。
古乐府 其二 虞帝庙乐歌辞
作者：张载
朝代：宋

虞之阳兮漓之浒，皇降集兮巫屡舞。桂酒湛兮瑶觞，皇之归兮何所。听驾兮天门，羽毛兮缤纷。俯故宫兮一慨，越宇宙兮无邻。无邻兮奈何，七政协兮群生嘉。信玄功兮不宰，犹彷佛兮山阿。
古乐府 虞帝庙乐歌辞 其二
作者：张载
朝代：宋

虞之阳兮漓之浒，皇降集兮巫屡舞。
桂酒湛兮瑶觞，皇之归兮何所。
听驾兮天门，羽毛兮缤纷。
俯故宫兮一慨，越宇宙兮无邻。
无邻兮奈何，七政协兮羣生嘉。
信玄功兮不宰，犹彷佛兮山阿。
古乐府·虞帝庙乐歌辞
作者：张载
朝代：宋

皇胡为兮西山之幽，翳长薄兮俯湖流。眇冀州兮何有，眷兹上兮淹留。皇之神兮如在，子我民兮不穷以爱。沛皇泽兮横流，畅威灵兮无外。洁尊兮肥俎，九歌兮拓舞。嗟莫报皇之佑，皇欲下兮俨相羊，烈风雷兮暮雨。虞之阳兮漓之浒，皇降集兮巫屡舞。桂酒湛兮瑶觞，皇之归兮何所。听驾兮天门，羽毛兮缤纷。俯故宫兮一慨，越宇宙兮无邻。无邻兮奈何，七政协兮群生嘉。信玄功兮不宰，犹彷佛兮山阿。
古乐府·鞠歌行
作者：张载
朝代：宋

鞠歌胡然兮，邈予乐之不犹。
宵耿耿其尚寐兮，日孜孜焉继予乎厥修。
井行恻兮王收，曰曷贾不售兮，阻德音其幽幽。
述空文以见志兮，庶感通乎来古。
骞昔为之纯英兮，又申申其以告。
鼓弗跃兮麾弗前，千五百年，寥哉寂焉。
谓天实为兮，则吾岂敢，羌审己兮干干。
古乐府·鞠歌行
作者：张载
朝代：宋

鞠歌胡然兮，邈予乐之不犹。宵耿耿其尚寐兮，日孜孜焉继予乎厥修。井行恻兮王收，曰曷贾不售兮，阻德音其幽幽。述空文以见志兮，庶感通乎来古。骞昔为之纯英兮，又申申其以告。鼓弗跃兮麾弗前，千五百年，寥哉寂焉。谓天实为兮，则吾岂敢，羌审己兮乾乾。
古乐府·鸡鸣
作者：张载
朝代：宋

鸡鸣嘐嘐兮台怀忧，兄弟表裏兮台心求。
黄金门，白玉堂。
置酒恺乐，荣华有光。
桃伤李僵，尔如或忘。
古乐府·鸡鸣
作者：张载
朝代：宋

鸡鸣嘐嘐兮台怀忧，兄弟表里兮台心求。黄金门，白玉堂。置酒恺乐，荣华有光。桃伤李僵，尔如或忘。
西铭
作者：张载
朝代：宋

乾称父，坤称母；予兹藐焉，乃混然中处。故天地之塞，吾其体；天地之帅，吾其性。民，吾同胞；物，吾与也。 大君者，吾父母宗子；其大臣，宗子之家相也。尊高年，所以长其长；慈孤弱，所以幼其幼；圣，其合德；贤，其秀也。凡天下疲癃、残疾、惸独、鳏寡，皆吾兄弟之颠连而无告者也。 于时保之，子之翼也；乐且不忧，纯乎孝者也。违曰悖德，害仁曰贼，济恶者不才，其践形，惟肖者也。 知化则善述其事，穷神则善继其志。不愧屋漏为无忝，存心养性为匪懈。恶旨酒，崇伯子之顾养；育英才，颍封人之锡类。不弛劳而厎豫，舜其功也；无所逃而待烹，申生其恭也。体其受而归全者，参乎！勇于从而顺令者，伯奇也。 富贵福泽，将厚吾之生也；贫贱忧戚，庸玉汝于成也。存，吾顺事；没，吾宁也。
鸡鸣
作者：张载
朝代：宋

鸡鸣嘐嘐兮台怀忧，兄弟表里兮台心求。
黄金门，白玉堂，
置酒恺乐，荣华有光。
桃伤李僵，尔如或忘。
句
作者：张镃
朝代：宋

燕子初归已识，牡丹未放已知名。
如夢令
作者：張
朝代：宋

野菊亭亭爭秀。閒伴露荷風柳。淺碧小開花，誰摘誰看誰嗅。知否。知否。不入東籬杯酒。
念奴嬌
作者：張
朝代：宋

綠雲影裡，把明霞織就，千重文繡。紫膩紅嬌扶不起，好是未開時候。半怯春寒，半便晴色，養得胭脂透。小亭人靜，嫩鶯啼破清晝。猶記攜手芳陰，一枝斜戴，嬌豔波雙秀。小語輕憐花總見，爭得似花長久。醉淺休歸，夜深同睡，明日還相守。免教春去，斷腸空歡詩瘦。
木蘭花慢
作者：張
朝代：宋

喜秋回霽宇，倩涼露、洗炎飆。被鵲誤仙盟，經年恨阻，銀漢迢迢。牛閒更停弄杼，趁佳期、華幄傍星橋。授玉鸞騫霧靄，贈綃龍戲花嬌。歡娛回首是明朝。未別已魂銷。想翠軛珠輪，歸途望斷，斗轉斜勺。人間易離易遇，盡勝如、天上各雲霄。攜去一梳水月，巧樓猶醉笙簫。
木蘭花慢
作者：張
朝代：宋

駕飆車直上，絳衣惹、彩雲輕。過寶樹千峰，東逾綠海，宮殿崢嶸。簷楹萬花燦倚，映階層、十二總雕瓊。劍佩簪裳衛肅，序班真輔仙卿。瑤京。誰解有神升。為密授玄經。拜九光霞裡，輪金日耀，丹篆符明。龍鸞再催羽仗，報帝皇、新御紫陽城。歸路梅花弄玉，數聲月冷風清。
木蘭花慢
作者：張
朝代：宋

清明初過後，正空翠、靄晴鮮。念水際樓臺，城隅花柳，春意無邊。清時自多暇日，看連鑣、飛蓋擁群賢。朱邸橫經滿坐，紫微淵思如泉。高情那更屬雲天。語笑雜歌弦。向啼鴂聲中，落紅影裡，忍負芳年。浮生轉頭是夢，恐他時、高會卻難全。快意淋浪醉墨，要令海內喧傳。
水龍吟
作者：張
朝代：宋

這番真個休休，夢中深謝仙翁教。浮生幻境，向來識破，那堪又老。苦我身心，順他眼耳，思量顛倒。許多時打鬨，鯰魚上竹，被人弄、知多少。解放微官繫縛，似籠檻、猿歸林草。雲山有約，兒孫無債，為誰煩惱。自古高賢，急流勇退，直須聞早。把憂煎換取，長伸腳睡，大開口笑。
滿江紅
作者：張
朝代：宋

無利無名，無榮無辱，無煩無惱。夜燈前、獨歌獨酌，獨吟獨笑。況值群山初雪滿，又兼明月交光好。便假饒百歲擬如何，從他老。知富貴，誰能保。知功業，何時了。算簞瓢金玉，所爭多少。一瞬光陰何足道，但思行樂常不早。待春來攜酒殢東風，眠芳草。
漢宮春
作者：張
朝代：宋

城畔芙蓉，愛吹晴映水，光照園廬。清霜乍雕岸柳，風景偏殊。登樓念遠，望越山、青補林疏。人正在，秋風亭上，高情遠解知無。江南久無豪氣，看規恢意概，當代誰如。乾坤盡歸妙用，何處非予。騎鯨浪海，更那須、採菊思鱸。應會得，文章事業，從來不在詩書。
祝英臺近
作者：張
朝代：宋

暖風回，芳意動，吹破凍雲凝。春到南湖，檢校舊花徑。手栽一色紅梅，香籠十畝，忍輕負、酒腸詩興。小亭憑。幾多月魄□□，重重亂林影。卻憶年時，同醉正同詠。問公白玉堂前，何如來聽，玉龍噴、碧溪煙冷。
離亭燕·離亭宴
作者：張
朝代：宋

一帶江山如畫。風物向秋瀟灑。水浸碧天何處斷，翠色冷光相射。蓼岸荻花中，隱映竹籬茅舍。天際客帆高掛。門外酒旗低迓。多少六朝興廢事，盡入漁樵閒話。悵望倚危欄，紅日無言西下。
喜遷鶯
作者：張□□
朝代：宋

英聲初發。記舍選齊驅，祖鞭先著。風月平分，尊罍談舊，各已蒼顏白髮。屈指待拚一醉，祝生申嵩嶽。怎知道，為清湘□潤，暫移賢傑。休說。予心渴，里巷爭先，擬持杯階闥。畢竟人間，賞心樂事，種種盡歸緣法。拈取瑞香一瓣，爇向湘山名剎。無量壽，和一身見在，兩尊菩薩。
如夢令
作者：張仲宇
朝代：宋

送過雕樑舊燕。聽到妝樓新雁。菊訊一何遲，倒盡清樽誰伴。魂斷。魂斷。人與暮雲俱遠。
戊寅自贊
作者：張侃
朝代：宋

有伯夷之清，而無萬世之準。
有孟郊之古，而無一代之名。
能操守而冰潔，視富貴如雲輕。
前乎直夫是一臞叟，後乎直夫是一書生。
既不能潤乎詩書，又不能事乎縱橫。
客有過者曰：嘻，視彼拙貌，徒汙丹青。
秦樓月·憶秦娥
作者：張侃
朝代：宋

冰肌削。水沈香透胭脂萼。胭脂萼。怕愁貪睡，等閒梳掠。花前莫惜添杯酌。五更嫌怕春風惡。春風惡。東君不管，此情誰託。
辛巳自贊
作者：張侃
朝代：宋

徐永昇畫時，予弱冠而綴文。
趙可大畫時，予三十而有立。
錢誦畫時，予究道之出入。
蓋嘗晦其聲名，謝其等級。
惡脂韋而取容，與傲世而長揖。
客問直夫，處事太執。
直夫俛而笑曰，人各是其所習。
百字謠·念奴嬌
作者：張倅
朝代：宋

榆煙新起，正清明節過，翠蓂九葉。欣會謫仙初度日，鳳穴產真鸑鷟。心腸琅琅，文章錦繡，看鏡期勳業。暫居馬帳，後知有賴先覺。可想大器晚成，功名有志，未遜蘇秦學。奈不在身先在子，果向秋風摶鶚。詩酒琴棋，風花雪月，養浩全真樂。壽觴五福，太公須遇文獵。
喜遷鶯令·喜遷鶯
作者：張元幹
朝代：宋

文倚馬，筆如椽。桂殿早登仙。舊遊冊府記當年。袞繡合貂蟬。慶天申，瞻玉座，鵷鷺正陪班。看君穩步過花磚。歸院引金蓮。
喜遷鶯令·喜遷鶯
作者：張元幹
朝代：宋

雲葉亂，月華光。羅幕卷新涼。玉醅初泛嫩鵝黃。花露滴秋香。地行仙，天上相。風度世間人樣。懸知洗盞徑開嘗。誰醉伴禪床。
喜遷鶯慢·喜遷鶯
作者：張元幹
朝代：宋

雁塔題名，寶津朌宴，盛事簪紳常說。文物昭融，聖代蒐羅，千里爭趨丹闕。元侯勸駕，鄉老獻書，發軔龜前列。山川秀，圜冠眾多，無如閩越豪傑。姓標紅紙，帖報泥金，喜信歸來俱捷。驕馬蘆鞭醉垂，藍綬吹雪。芳月素娥情厚，桂華一任郎君折。須滿引，南臺又是，合沙時節。
夏雲峰
作者：張元幹
朝代：宋

湧冰輪，飛沆瀣，霄漢萬里雲開。南極瑞佔象緯，壽應三臺。錦腸珠唾，鍾間氣、卓犖天才。正暑，有祥光照社，玉燕投懷。新堂深處捧杯，乍香泛水芝，空翠風回。涼送燕歌緩舞，醉罥瑤釵。長生難老，都道是、柏葉仙階。笑傲，且山中宰相，平地蓬萊。
夜遊宮
作者：張元幹
朝代：宋

半吐寒梅未拆。雙魚洗、冰澌初結。戶外明簾風任揭。擁紅爐，灑窗間，聞霰雪。比去年時節。這心事、有人忺說。斗帳重燻鴛被疊。酒微醺，管燈花，今夜別。
如夢令
作者：張元幹
朝代：宋

雨洗青冥風露。雲外雙星初度。乞巧夜樓空，月妒迴廊私語。凝佇。凝佇。不似去年情緒。
如夢令
作者：張元幹
朝代：宋

臥看西湖煙渚。綠蓋紅妝無數。簾捲曲欄風，拂面荷香吹雨。歸去。歸去。笑損花邊鷗鷺。
如夢令
作者：張元幹
朝代：宋

潮退江南晚渡。山暗水西煙雨。天氣十分涼，斷送一年殘暑。歸去。歸去。香霧曲屏深處。
寶鼎現
作者：張元幹
朝代：宋

山莊圖畫，錦囊吟詠，胸中丘壑。年少日、如虹豪氣，吐鳳詞華渾忘卻。便袖手、向巖前溪畔，種滿煙梢霧籜。想別墅平泉，當時草木，風流如昨。瘦藤閒倚看鋤藥。雙芒鞋、雨後常著。目送處、飛鴻滅沒，誰問蓬蒿爭燕雀。乍霽月、望松雲南渡，短艇敧沙夜泊。正萬里清冥，千林虛籟，從渠繒繳。攜幼尚有筠丁，誰會得、人生行樂。岸幘綸巾歸去，深戶相迷翠幕。恐未免、上凌煙閣。好在秋天鶚。念小山叢桂，今宵狂客，不勝杯勺。
念奴嬌
作者：張元幹
朝代：宋

吳松初冷，記垂虹南望，殘日西沈。秋入青冥三萬頃，蟾影吞盡湖陰。玉斧為誰，冰輪如許，宮闕想寒深。人間奇觀，古今豪士悲吟。蒼弁丹頰仙翁，淮山風露底，曾賦幽尋。老去專城仍好客，時擁歌吹登臨。坐揖龍江，舉杯相屬，桂子落波心。一聲猿嘯，醉來虛籟千林。
念奴嬌
作者：張元幹
朝代：宋

垂虹望極，掃太虛纖翳，明河翻雪。一碧天光波萬頃，湧出廣寒宮闕。好事浮家，不辭百里，俱載如花頰。琴高雙鯉，鼎來同醉孤絕。浩蕩今夕風煙，人間天上，別似尋常月。陶冶三高千古恨，賞我中秋清節。八十仙翁，雅宜圖畫，寫取橫江楫。平生奇觀，夢迴猶竦毛髮。
念奴嬌
作者：張元幹
朝代：宋

江天雨霽，正露荷擎翠，風槐搖綠。試問秦樓今夜裡，愁到闌干幾曲。笑拈黃花，重題紅葉，無奈歸期促。暮雲千里，桂花初綻寒玉。有誰伴我淒涼，除非分付與，杯中醽醁。水本無情山又遠，回首煙波雲木。夢繞西園，魂飛南浦，自古情難足。舊遊何處，落霞空映孤鶩。
念奴嬌
作者：張元幹
朝代：宋

秋風萬里，湛銀潢清影，冰輪寒色。八月靈槎乘興去，織女機邊為客。山擁雞林，江澄鴨綠，四顧滄溟窄。醉來橫吹，數聲悲憤誰測。飄蕩貝闕珠宮，群龍驚睡起，馮夷波激。雲氣蒼茫吟嘯處，龜吼鯨奔天黑。回首當時，蓬萊方丈，好個歸訊息。而今圖畫，謾教千古傳得。
念奴嬌
作者：張元幹
朝代：宋

蕊香深處，逢上巳、生怕花飛紅雨。萬點胭脂遮翠袖，誰識黃昏凝佇。燒燭呈妝，傳杯繞檻，莫放春歸去。垂絲無語，見人渾似羞妒。修禊當日蘭亭，群賢弦管裡，英姿如許。寶靨羅衣，應未有、許多陽臺神女。氣湧三山，醉聽五鼓，休更分今古。壺中天地，大家著意留住。
念奴嬌
作者：張元幹
朝代：宋

寒綃素壁，露華濃、群玉峰巒如洗。明鏡池開秋水淨，冷浸一天空翠。荷芰波生，菰蒲風動，驚起魚龍戲。山河影裡，十分光照人世。誰似老子痴頑，胡床敧坐，自引壺觴醉。醉裡悲歌歌未徹，屋角烏飛星墜。對影三人，停杯一問，誰解騎鯨意。玉京何處，翠樓空鎖十二。
怨王孫·憶王孫
作者：張元幹
朝代：宋

小院春晝。晴窗霞透。把雨燕脂，倚風翠袖。芳意惱亂人多。暖金荷。多情不分群葩後。傷春瘦。淺黛眉尖秀。紅潮醉臉，半掩花底重門。怨黃昏。
怨王孫·憶王孫
作者：張元幹
朝代：宋

霽雨天迥。平林煙暝。燈閃沙汀，水生釣艇。樓外柳暗誰家。亂昏鴉。相思怪得今番甚。寒食近。小砑魚箋信。屏山交掩，微醉獨倚欄干。恨春寒。
憶秦娥
作者：張元幹
朝代：宋

桃花萼。雨肥紅綻東風惡。東風惡。長亭無寐，短書難託。征衫辜負深閨約。禁菸時候春羅薄。春羅薄。多應消瘦，可忺梳掠。
明月逐人來
作者：張元幹
朝代：宋

花迷珠翠。香飄羅綺。簾旌外、月華如水。暖紅影裡，誰會王孫意。最樂昇平景緻。長記宮中五夜，春風鼓吹。遊仙夢、輕寒半醉。鳳幃未暖，歸去燻濃被。更問陰晴天氣。
水龍吟
作者：張元幹
朝代：宋

水晶宮映長城，藕花萬頃開浮蕊。紅妝翠蓋，生朝時候，湖山搖曳。珠露爭圓，香風不斷，普燻瀋水。似瑤池侍女，霞裾緩步，壽煙光裡。霖雨已沾千里。兆豐年、十分和氣。星郎綠鬢，錦波春釀，碧筒宜醉。荷橐還朝，青氈奕世，除書將至。看巢龜戲葉，蟠桃著子，祝三千歲。
永遇樂
作者：張元幹
朝代：宋

飛觀橫空，眾山繞甸，江面相照。曲檻披風，虛簷掛月，據盡登臨要。有時巾屨，訪公良夜，坐我半天林杪。攬浮丘、飄飄衣袂，相與似遊蓬島。主人勝度，文章英妙，合住北扉西沼。何事十年，風灑露沐，不厭江山好。曲屏端有，吹簫人在，同倚暮雲清曉。乘除了、人間寵辱，付之一笑。
永遇樂
作者：張元幹
朝代：宋

月仄金盆，江縈羅帶，涼飆天際。摩詰丹青，營丘平遠，一望窮千里。白鷗盟在，黃粱夢破，投老此心如水。耿無眠、披衣顧影，乍聞繞階絡緯。百年倦客，三生習氣，今古到頭誰是。夜色蒼茫，浮雲滅沒，舉世方熟寐。誰人著眼，放神八極，逸想寄塵寰外。獨憑欄、雞鳴日上，海山霧起。
沁園春
作者：張元幹
朝代：宋

神水華池，汞鉛凝結，虎龍往來。問子前午後，陽銷陰長，自然爐鼎，何用安排。靈寶玄門，煙蘿真境，三日庚生兌戶開。泥丸透，盡周天火候，平步仙階。蓬萊。直上瑤臺。看海變桑田飛暮埃。念塵勞良苦，流光易度，明珠難得，白骨成堆。位極人臣，功高今古，總蹈危機吞禍胎。爭知我，辦青鞋布襪，雁蕩天台。
沁園春
作者：張元幹
朝代：宋

敧枕深軒，散帙虛堂，畏景屢移。漸披襟臨水，搘床就月，蓮香拂面，竹色侵衣。壓玉為醪，折荷當盞，臥看銀潢星四垂。人歸後，任肌蟬自嘯，宿鳥相依。痴兒。莫道危機。悟三十九年都盡非。任紆朱拖紫，圍金佩玉，青錢流地，白璧如坻。富貴浮雲，身名零露，事事無心歸便歸。秋風動，正吳松月冷，蓴長鱸肥。
清平樂
作者：張元幹
朝代：宋

亂山深處。雪擁溪橋路。曉日乍明催客去。驚起玉鴉翻樹。翠衾香暖檀灰。一枝想見疏梅。憑仗東風說與，畫眉人共春回。
清平樂
作者：張元幹
朝代：宋

明珠翠羽。小綰同心縷。好去吳松江上路。寄與雙魚尺素。蘭橈飛取歸來。愁眉待得伊開。相見嫣然一笑，眼波先入郎懷。
漁父家風·訴衷情令
作者：張元幹
朝代：宋

八年不見荔枝紅。腸斷故園東。風枝露葉新採，悵望冷香濃。冰透骨，玉開容。想筠籠。今宵歸去，滿頰天漿，更御冷風。
瑞鶴仙
作者：張元幹
朝代：宋

倚格天峻閣。舞庭槐陰轉，盆榴紅爍。香風泛簾幕。擁霞裾瓊佩，真珠瓔珞。華陽慶渥。誕蘭房、流芳秀萼。有赤繩繫足，從來相門，自然媒妁。遊戲人間榮貴，道要元微，水源清濁。長生大藥。綵鸞韻，鳳簫鶴。對木公金母，子孫三世，婦姑為壽滿酌。看千齡，舉家飛昇，玉京更樂。
瑞鶴仙
作者：張元幹
朝代：宋

喜西園放鑰。對燕寢香潤，棠陰寒薄。東風夜來惡。禁菸時天氣，鶯啼花落。新晴共約。怕韶光、容易過卻。把銅壺、緩浮金盃，禊遊行樂。絃索。笙簧聲裡，還記蘭房，正垂羅幕。初眠弱柳。梅如豆，玉如琢。向鳳凰池上，鴛鴦影裡，他年何啻紫橐。看流芳，繼踵韋平，盛傳鞏洛。
瑤臺第一層
作者：張元幹
朝代：宋

寶曆祥開飛練上，青冥萬里光。石城形勝，秦淮風景，威鳳來翔。臘餘春色早，兆釣璜、賢佐興王。對熙旦，正格天同德，全魏分疆。熒煌。五雲深處，化鈞獨運斗魁旁。繡裳龍尾，千官師表，萬事平章。景鍾文瑞世，醉尚方、難老金漿。慶垂芳。看雲屏間坐，象笏堆床。
瑤臺第一層
作者：張元幹
朝代：宋

江左風流鍾間氣，洲分二水長。鳳凰臺畔，投懷玉燕，照射神光。豆花初秀雨，散暑空、洗出秋涼。慶生旦，正圓蟾呈瑞、仙桂飄香。肝腸。掞文摛錦，駕雲乘鶴下鵷行。紫樞將命，紫微如紼，常近君王。舊山同梓里，荷月旦、久已平章。九霞觴。薦刀圭丹餌，袞繡朝裳。
眼兒媚
作者：張元幹
朝代：宋

蕭蕭疏雨滴梧桐。人在綺窗中。離愁遍繞，天涯不盡，卻在眉峰。嬌波暗落相思淚，流破臉邊紅。可憐瘦似，一枝春柳，不奈東風。
花心動
作者：張元幹
朝代：宋

水館風亭，晚香濃、一番芰荷新雨。簟枕乍閒，襟裾初試，散盡滿天袢暑。斷雲卻送輕雷去。疏林外、玉鉤微吐。夜漸永，秋驚敗葉，涼生亭戶。天上佳期久阻。銀河畔、仙車縹緲雲路。舊怨未平，幽歡駐，恨入半天風露。綺羅人散金猊冷，醉魂到、華胥深處。洞戶悄、南樓畫角自語。
蘭陵王
作者：張元幹
朝代：宋

綺霞散。空碧留晴向晚。東風裡，天氣困人，時節鞦韆閉深院。簾旌翠波颭。窗影殘紅一線。春光巧，花臉柳腰，勾引芳菲鬧鶯燕。閒愁費消遣。想娥綠輕暈，鸞鑑新怨。單衣欲試寒猶淺。羞衾鳳空展，塞鴻難託，誰問潛寬舊帶眼。念人似天遠。迷戀。畫堂宴。看最樂王孫，濃豔爭勸。蘭膏寶篆春宵短。擁檀板底唱，玉杯重暖。眾中先醉，謾倚欄、早夢見。
蘭陵王
作者：張元幹
朝代：宋

卷朱箔。朝雨輕陰乍閣。闌干外，煙柳弄晴，芳草侵階映紅藥。東風妒花惡。吹落。梢頭嫩萼。屏山掩，瀋水倦燻，中酒心情怕杯勺。尋思舊京洛。正年少疏狂，歌笑迷著。障泥油壁催梳掠。曾馳道同載，上林攜手，燈夜初過早共約。又爭信漂泊。寂寞。念行樂。甚粉淡衣襟，音斷絃索。瓊枝璧月春如昨。悵別後華表，那回雙鶴。相思除是，向醉裡、暫忘卻。
訴衷情
作者：張元幹
朝代：宋

兒時初未識方紅。學語問西東。對客呼為紅蕊，此興已偏濃。嗟白首，抗塵容。費牢籠。星球何在，鶴頂長丹，誰寄南風。
謁金門
作者：張元幹
朝代：宋

清光溢。影轉畫簷涼入。風露一天星斗溼。無雲天更碧。滿引送君何惜。記取吾曹今夕。目斷秋江君到日。潮來風正急。
謁金門
作者：張元幹
朝代：宋

風露底。石上岸巾愁起。月到房心天似水。亂峰清影裡。此去登瀛須記。今夕道山同醉。春殿明年人共指。玉皇香案吏。
謁金門
作者：張元幹
朝代：宋

鴛鴦渚。春漲一江花雨。別岸數聲初過櫓。晚風生碧樹。艇子相呼相語。載取暮愁歸去。寒食煙村芳草路。愁來無著處。
醉蓬萊
作者：張元幹
朝代：宋

對小春桃豔，曲室爐紅，乍寒天氣。七葉蓂開，應金章通貴。夢草銀鉤，燦花珠唾，是素來風味。滿腹經綸，迴天議論，昆臺仙裔。秘殿昇華，紫樞勳舊，退步真祠，簡心端扆。迎日天元，聽正衙宣制。盡洗中原，遍為霖雨，宴後堂歌吹。柏子千秋，丹砂九轉，今宵長醉。
長相思令·長相思
作者：張元幹
朝代：宋

香暖幃。玉暖肌。嬌臥嗔人來睡遲。印殘雙黛眉。蟲聲低。漏聲稀。驚枕初醒燈暗時。夢人歸未歸。
長相思令·長相思
作者：張元幹
朝代：宋

花下愁。月下愁。花落月明人在樓。斷腸春復秋。從他休。任他休。如今青鸞不自由。看看天盡頭。
風流子
作者：張元幹
朝代：宋

飛觀插雕粱。憑虛起、縹緲五雲鄉。對山滴翠嵐，兩眉濃黛，水分雙派，滿眼波光。曲欄幹外，汀煙輕冉冉，莎草細茫茫。無數釣舟，最宜煙雨，有如圖畫，渾似瀟湘。使君行樂處，秦箏弄哀怨，雲鬢分行。心醉一缸春色，滿座疑香。有天涯倦客，尊前回首，聽徹伊川，惱損柔腸。不似碧潭雙劍，猶解相將。
鵲橋仙
作者：張元幹
朝代：宋

靚妝豔態，嬌波流盼，雙靨橫渦半笑。尊前燭畔粉生光，更低唱、新翻轉調。花房結子，冰枝清瘦。醉依香濃寒峭。雛鶯新囀上林聲，驚夢斷、池堂春草。
點絳唇
作者：張元幹
朝代：宋

水驛凝霜，夜帆風駛潮生曉。酒醒寒悄。枕底波聲小。好去歸舟，有個人風調。君行了。此歡應少。索共梅花笑。
點絳唇
作者：張元幹
朝代：宋

水鷁風帆，兩眉只解相思皺。悄然難受。教我怎唧𠺕。待得書來，不管歸時瘦。嬌痴後。是事撋就。只這難依口。
點絳唇
作者：張元幹
朝代：宋

醉泛吳松，小舟誰怕東風大。舊時經過。曾向垂虹臥。月淡霜天，今夜空清坐。還知麼。滿斟高和。只有君知我。
點絳唇
作者：張元幹
朝代：宋

清夜沈沈，暗蛩啼處簷花落。乍涼簾幕。香繞屏山角。堪恨歸鴻，情似秋雲薄。書難託。盡交寂寞。忘了前時約。
點絳唇
作者：張元幹
朝代：宋

畫閣深圍，暖紅光裡芳林影。暗香成陣。上下花相映。倒掛疏枝，月落參橫冷。休裝景。要人酒醒。除是花枝並。
點絳唇
作者：張元幹
朝代：宋

減塑冠兒，寶釵金縷雙緌結。怎教寧帖。眼惱兒裡劣。韻底人人，天與多磨折。休分說。放燈時節。閒了花和月。
點絳唇
作者：張元幹
朝代：宋

嵩洛雲煙，間生真相耆英裔。要知鮐背。難老中和氣。報道玉堂，已草調元制。華夷喜。繡裳貂珥。便向東山起。
點絳唇
作者：張元幹
朝代：宋

春曉輕雷，採蘋洲上清明雨。亂雲遮樹。暗澹江村路。今夜歸舟，綠潤紅香處。遙山暮。畫樓何許。喚取潮回去。
點絳唇
作者：張元幹
朝代：宋

山暗秋雲，暝鴉接翅啼榕樹。故人何處。一夜溪亭雨。夢入新涼，只道消殘暑。還知否。燕將雛去。又是流年度。
點絳唇
作者：張元幹
朝代：宋

小雨忺晴，坐來池上荷珠碎。倬眉濃翠。怎不交人醉。美盼流觴，白鷺窺秋水。天然媚。大家休睡。笑倚西風裡。
傾杯·傾杯樂
作者：張先
朝代：宋

飛雲過盡，明河淺、天無畔。草色棲螢，霜華清暑，輕颸弄袂，澄瀾拍岸。宴玉麈談賓，倚瓊枝、秀挹雕觴滿。午夜中秋，十分圓月，香槽撥鳳，朱弦軋雁。正是欲醒還醉，臨空悵遠。壺更疊換。對東西、數里回塘，恨零落芙蓉、春不管。籠燈待散。誰知道、座有離人，目斷雙歌伴。煙江艇子歸來晚。
傾杯·傾杯樂
作者：張先
朝代：宋

橫塘水靜，花窺影、孤城轉。浮玉無塵，五亭爭景，畫橋對起，垂虹不斷。愛溪上瓊樓，憑雕欄、久□飛雲遠。人在虛空，月生溟海，寒漁夜泛，遊鱗可辨。正是草長蘋老，江南地暖。汀洲日晚。更茶山、已過清明，風雨暴千巖、啼鳥怨。芳菲故苑。深紅盡、綠葉陰濃，青子枝頭滿。史君莫放尋春緩。
八寶裝·八寶妝
作者：張先
朝代：宋

錦屏羅幌初睡起。花陰轉、重門閉。正不寒不暖，和風細雨，困人天氣。此時無限傷春意。憑誰訴、厭厭地。這淺情薄倖，千山萬水，也須來裡。
宴春臺慢·宴春臺
作者：張先
朝代：宋

麗日千門，紫煙雙闕，瓊林又報春回。殿閣風微，當時去燕還來。五侯池館頻開。探芳菲、走馬天街。重簾人語，轔轔繡軒，遠近輕雷。雕觴霞灩，翠幕雲飛，楚腰舞柳，宮面妝梅。金猊夜暖、羅衣暗裛香煤。洞府人歸，放笙歌、燈火樓臺。下蓬萊。猶有花上月，清影徘徊。
少年遊
作者：張先
朝代：宋

紅葉黃花秋又老，疏雨更西風。山重水遠，雲閒天淡，遊子斷腸中。青樓薄倖何時見，細說與、這忡忡。念遠離情，感時愁緒，應解與人同。
恨春遲
作者：張先
朝代：宋

好夢才成又斷。日晚起、雲嚲梳鬟。秀臉拂新紅，酒入嬌眉眼，薄衣減春寒。紅柱溪橋波平岸。畫閣外、落日西山。不分閒花並蒂，秋藕連根，何時重得雙眠。
惜瓊花
作者：張先
朝代：宋

汀蘋白。苕水碧。每逢花駐樂，隨處歡席。別時攜手看春色。螢火而今，飛破秋夕。旱河流，如帶窄。任身輕似葉，何計歸得。斷雲孤鶩青山極。樓上徘徊，無盡相憶。
慶佳節
作者：張先
朝代：宋

芳菲節。芳菲節。天意應不虛設。對酒高歌玉壺闕。慎莫負、狂風月。人間萬事何時歇。空贏得、鬢成雪。我有閒愁與君說。且莫用、輕離別。
慶佳節
作者：張先
朝代：宋

莫風流。莫風流。風流後、有閒愁。花滿南園月滿樓。偏使我、憶歡遊。我憶歡遊無計奈，除卻且醉金甌。醉了醒來春復秋。我心事、幾時休。
慶同天·河傳
作者：張先
朝代：宋

海宇，稱慶。復生元聖。風入南薰。拜恩遙闕，衣上曉色猶春。望堯雲。遊鈞廣樂人疑夢。仙聲共。日轉旗光動。無疆帝算，何獨待祝華封。與天同。
憶秦娥
作者：張先
朝代：宋

參差竹。吹斷相思曲。情不足。西北有樓窮遠目。憶苕溪、寒影透清玉。秋雁南飛速。菰草綠。應下溪頭沙上宿。
沁園春
作者：張先
朝代：宋

心膂良臣，帷幄元勳，左右萬幾。暫武林分閫，東南外翰，錦衣鄉社，未滿瓜時。易鎮梧臺，宣條期歲，又西指夷橋千騎移。珠灘上，喜甘棠翠蔭，依舊春暉。須知。系國安危。料節召、還趨浴鳳池。且代工施化，持鈞播澤，置盂天下，此外何思。素卷書名，赤松遊道，飆馭雲軿仙可期。湖山美，有啼猿唳鶴，相望東歸。
河傳
作者：張先
朝代：宋

花暮。春去。都門東路。嘶馬將行。江南江北，十里五里郵亭。幾程程。高城望遠看回睇。煙細。晚碧空無際。今夜何處，冷落衾幃。欲眠時。
河滿子
作者：張先
朝代：宋

溪女送花隨處，沙鷗避樂分行。遊舸已如圖障裡，小屏猶畫瀟湘。人面新生酒豔，日痕更欲春長。衣上交枝鬥色，釵頭比翼相雙。片段落霞明水底，風紋時動妝光。賓從夜歸無月，千燈萬火河塘。
清平樂
作者：張先
朝代：宋

清歌逐酒。膩臉生紅透。櫻小杏青寒食後。衣換縷金輕繡。畫堂新月朱扉。嚴城夜鼓聲遲。細看玉人嬌面，春光不在花枝。
清平樂
作者：張先
朝代：宋

青袍如草。得意還年少。馬躍綠螭金絡腦。寒食乍臨新曉。曲池斜度鸞橋。西園一片笙簫。自欲剩留春住，風花無奈飄飄。
清平樂
作者：張先
朝代：宋

屏山斜展。帳卷紅綃半。泥淺曲池飛海燕。風度楊花滿院。雲情雨意空深。覺來一枕春陰。隴上梅花落盡，江南訊息沈沈。
漢宮春
作者：張先
朝代：宋

紅粉苔牆。透新春訊息，梅粉先芳。奇葩異卉，漢家宮額塗黃。何人鬥巧，運紫檀、翦出蜂房。應為是、中央正色，東君別與清香。仙姿自稱霓裳。更孤標俊格，非雪凌霜。黃昏院落，為誰密解羅囊。銀瓶注水，浸數枝、小閣幽窗。春睡起，纖條在手，厭厭宿酒殘妝。
破陣樂
作者：張先
朝代：宋

四堂互映，雙門並麗，龍閣開府。郡美東南第一，望故苑、樓臺霏霧。垂柳池塘，流泉巷陌，吳歌處處。近黃昏，漸更宜良夜，簇簇繁星燈燭，長衢如晝，暝色韶光，幾許粉面，飛甍朱戶。和煦。雁齒橋紅，裙腰草綠，雲際寺、林下路。酒熟梨花賓客醉，但覺滿山瀟鼓。盡朋遊、同民樂，芳菲有主。自此歸從泥詔，去指沙堤，南屏水石，西湖風月，好作千騎行春，畫圖寫取。
蘇幕遮
作者：張先
朝代：宋

柳飛綿，花實少。鏤板音清，淺發江南調。斜日兩竿留碧□。馬足重重，又近青門道。去塵濃，人散了。回首旗亭，漸漸紅裳小。莫訝安仁頭白早。天若有情，天也終須老。
訴衷情
作者：張先
朝代：宋

花前月下暫相逢。苦恨阻從容。何況酒醒夢斷，花謝月朦朧。花不盡，月無窮。兩心同。此時願作，楊柳千絲，絆惹春風。
訴衷情
作者：張先
朝代：宋

數枝金菊對芙蓉。零落意忡忡。不知多少幽怨，和淚泣東風。人散後，月明中。夜寒濃。謝娘愁臥，潘令閒眠，往事何窮。
賀聖朝
作者：張先
朝代：宋

淡黃衫子濃妝了。步縷金鞋小。愛來書幌綠窗前，半和嬌笑。謝家姊妹，詩名空杳。何曾機巧。爭如奴道，春來情思，亂如芳草。
轉聲虞美人·桃源憶故人
作者：張先
朝代：宋

使君欲醉離亭酒。酒醒離愁轉有。紫禁多時虛右。苕霄留難久。一聲歌掩雙羅袖。日落亂山春後。猶有東城煙柳。青蔭長依舊。
迎春樂
作者：張先
朝代：宋

城頭畫角催夕宴。憶前時、小樓晚。殘虹數尺雲中斷。愁送目、天涯遠。枕清風、停畫扇。逗蠻簟、碧紗零亂。怎生得伊來，今夜裡、銀蟾滿。
長相思
作者：張先
朝代：宋

粉豔明。秋水盈。柳樣纖柔花樣輕。笑前雙靨生。寒江平。江櫓鳴。誰道潮溝非遠行。回頭千里情。
雙燕兒
作者：張先
朝代：宋

榴花簾外飄紅。藕絲罩、小屏風。東山別後，高唐夢短，猶喜相逢。幾時再與眠香翠，悔舊歡、何事匆匆。芳心念我，也應那裡，蹙破眉峰。
雙韻子
作者：張先
朝代：宋

鳴鞘電過曉闈靜。斂龍旗風定。鳳樓遠出霏煙，聞笑語、中天迥。清光近。歡聲竟。鴛鴦集、仙花鬥影。更聞度曲瑤山，升瑞日、春宮永。
鵲橋仙
作者：張先
朝代：宋

星橋火樹，長安一夜，開遍紅蓮萬蕊。綺羅能借月中春，風露細、天清似水。重城閉月，青樓誇樂，人在銀潢影裡。畫屏期約近收燈，歸步急、雙鴛欲起。
掃花遊·掃地遊
作者：張半湖
朝代：宋

柳絲曳綠，正豆雨初晴，水天朱夏。石榴綻也。看猩紅萬點，倚亭敧榭。鎖闥深中，料想酒闌歌罷。日將下。是那處藕花，香勝沈麝。窗外風竹打。似戛玉敲金，送聲瀟灑。共觀古畫。喚石鼎烹茶，細商幽話。寶鴨煙消，天外新蟾低掛。涼無價。又丁東、數聲簷馬。
滿江紅
作者：張半湖
朝代：宋

新綠池塘，一兩點、荷花微雨。人正靜，桐陰竹影，半侵庭戶。敧枕未圓蝴蝶夢，隔窗時聽幽禽語。卷沙幃、隨意理琴絲，黃金縷。鮫綃扇，輕輕舉。龍涎餅，微微炷。向水晶宮裡，坐消袢暑。剝啄誰敲棋子響，鶯兒林裡驚飛去。最好是、活水瀹新茶，醒春醑。
贊喻彌陀畫丈六佛
作者：張商英
朝代：宋

丈六金身，毫端三昧。
精妙入神，充滿法界。
善知衆藝，得大自在。
游戲神通，一切無礙。
恒河沙劫，金剛不壞。
萬象森羅影現中，一顆圓光非內外。
失調名
作者：張埴
朝代：宋

玉宇風清，金莖露爽，五日新秋。正好小軒，相逢初度，七十邊頭。滿前白髮けけ。有抱得曾孫弄否。從此長看，星明南極，人醉西樓。
破陣子
作者：張孝忠
朝代：宋

佔氣中涵清淑，徵詩古富篇章。杖屨閒隨魚□樂，懷抱清如湖水涼。何殊吳越鄉。風柳春容嫋嫋，水花月影汪汪。且把清尊澆磊磈，莫為浮名愁肺腸。星星白髮長。
六州歌頭
作者：張孝祥
朝代：宋

長懷望斷，關塞莽然平。征塵暗，霜風勁，悄邊聲。黯銷凝。追想當年事，殆天數，非人力，洙泗上，絃歌地，亦羶腥。隔水氈鄉，落日牛羊下，區脫縱橫。看名王宵獵，騎火一川明。笳鼓悲鳴。遣人驚。念腰間箭，匣中劍，空埃蠹，竟何成。時易失，心徒壯，歲將零。渺神京。幹羽方懷遠，靜烽燧，且休兵。冠蓋使，紛馳騖，若為情。聞道中原遺老，常南望，羽葆霓旌。使行人到此，忠憤氣填膺。有淚如傾。
多麗
作者：張孝祥
朝代：宋

景蕭疏，楚江那更高秋。遠連天，茫茫都是，敗蘆枯蓼汀洲。認炊煙，幾家蝸舍，映夕照，一簇漁舟。去國雖遙，寧親漸近，數峰青處是吾州。便乘取，波平風靜，荃棹且夷猶。關情有，冥冥去雁，拍拍輕鷗。忽追思，當年往事，惹起無限羈愁。拄笏朝來多爽氣，秉燭夜永足清遊。翠袖香寒，朱弦韻悄，無情江水只東流。柂樓晚，清商哀怨，還聽隔船謳。無言久，餘霞散綺，煙際帆收。
夜遊宮
作者：張孝祥
朝代：宋

聽話危亭句景。芳郊迥、草長川永。不待崇岡與峻嶺。倚欄杆，望無窮，心已領。萬事浮雲影。最曠闊、鷺閒鷗靜。好是炎天煙雨醒。柳陰濃，芰荷香，風日冷。
如夢令
作者：張孝祥
朝代：宋

花葉相遮相映。雨過翠明金潤。折得一枝歸，滿路清香成陣。風韻。風韻。寄贈綺窗雲鬢。
念奴嬌
作者：張孝祥
朝代：宋

弓刀陌上，淨蠻煙瘴雨，朔雲邊雪。幕府橫驅三萬裡，一把平安遙接。方丈三韓，西山八詔，慕義羞椎結。梯航入貢，路經頭痛身熱。今代文武通人，青宵不上，卻把南州節。虜馬秋肥雕力健，應看名王宵獵。壯士長歌，故人一笑，趁得梅花月。王春奏計，便須平布清切。
念奴嬌
作者：張孝祥
朝代：宋

星沙初下，望重湖遠水，長雲漠漠。一葉扁舟誰念我，今日天涯飄泊。平楚南來，大江東去，處處風波惡。吳中何地，滿懷俱是離索。常記送我行時，綠波亭上，泣透青頭薄。檣燕低飛人去後，依舊湘城簾幕。不盡山川，無窮煙浪，辜負秦樓約。漁歌聲斷，為君雙淚傾落。
念奴嬌
作者：張孝祥
朝代：宋

朔風吹雨，送淒涼天氣，垂垂欲雪。萬里南荒雲霧滿，弱水蓬萊相接。凍合龍岡，寒侵銅柱，碧海冰澌結。憑高一笑，問君何處炎熱。家在楚尾吳頭，歸期猶未，對此驚時節。憶得年時貂帽暖，鐵馬千群觀獵。狐兔成車，笙歌震地，歸踏層城月。持杯且醉，不須北望悽切。
念奴嬌
作者：張孝祥
朝代：宋

繡衣使者，度郢中絕唱，陽春白雪。人物應須天上去，一日君恩三接。粉省香濃，宮床錦重，更把絲絇結。臣心如水，不教炙手成熱。還記嶺海相從，長松千丈，映我秋竿節。忍凍推敲清興滿，風裡烏巾獵獵。只要東歸，歸心入夢，夢泛寒江月。不因蓴鱠。白頭親望真切。
念奴嬌
作者：張孝祥
朝代：宋

風帆更起，望一天秋色，離愁無數。明日重陽尊酒裡，誰與黃花為主。別岸風煙，孤舟燈火，今夕知何處。不如江月，照伊清夜同去。船過採石江邊，望夫山下，酌水應懷古。德耀歸來雖富貴，忍棄平生荊布。默想音容，遙憐兒女，獨立衡皋暮。桐鄉君子，念予憔悴如許。
念奴嬌
作者：張孝祥
朝代：宋

洞庭青草，近中秋、更無一點風色。玉鑑瓊田三萬頃，著我扁舟一葉。素月分輝，明河共影，表裡俱澄澈。悠然心會，妙處難與君說。應念嶺海經年，孤光自照，肝肺皆冰雪。短髮蕭騷襟袖冷，穩泛滄浪空闊。盡吸西江，細斟北斗，永珍為賓客。扣舷獨笑，不知今夕何夕。
念奴嬌
作者：張孝祥
朝代：宋

海雲四斂，太清樓、極目一天秋色。明月飛來雲霧盡，城郭山川歷歷。良夜悠悠，西風嫋嫋，銀漢冰輪側。雲霓三弄，廣寒宮殿長笛。偏照紫府瑤臺，香籠玉座，翠靄迷南北。天上人間凝望處，應有乘風歸客。露滴金盤，涼生玉宇，滿地新霜白。壺中清賞，畫簷高掛虛碧。
憶秦娥
作者：張孝祥
朝代：宋

天一角。南枝向我情如昨。情如昨。水寒煙淡，霧輕雲薄。吹花嚼蕊愁無託。年華冉冉驚離索。驚離索。倩春留住，莫教搖落。
憶秦娥
作者：張孝祥
朝代：宋

元宵節。鳳樓相對鰲山結。鰲山結。香塵隨步，柳梢微月。多情又把珠簾揭。遊人不放笙歌歇。笙歌歇。曉煙輕散，帝城宮闋。
木蘭花·玉樓春
作者：張孝祥
朝代：宋

擁貔貅萬騎，聚千里、鐵衣寒。正玉帳連雲，油幢映日，飛箭天山。錦城起方面重，對籌壺、盡日雅歌閒。休遣沙場虜騎，尚餘匹馬空還。那看。更值春殘。斟綠醑、對朱顏。正宿雨催紅，和風換翠，梅小香慳。牙旗漸西去也，望梁州、故壘暮雲間。休使佳人斂黛，斷腸低唱陽關。
木蘭花慢
作者：張孝祥
朝代：宋

送歸雲去雁，澹寒採、滿溪樓。正佩解湘腰，釵孤楚鬢，鸞鑑分收。凝情望行處路，但疏煙遠樹織離憂。只有樓前溪水，伴人清淚長流。霜華夜永逼衾綢。喚誰護衣篝。念芬館重來，芳塵未掃，爭見嬉遊。情知悶來殢酒，奈迴腸、不醉只添愁。脈脈無言竟日，斷魂雙鶩南州。
木蘭花慢
作者：張孝祥
朝代：宋

紫簫吹散後，恨燕子，只空樓。念璧月長虧，玉簪中斷，覆水難收。青鸞送碧雲句，道霞扃霧鎖不堪優。情與文梭共織，怨隨宮葉同流。人間天上兩悠悠。暗淚灑燈篝。記谷口園林，當時驛舍，夢裡曾遊。銀屏低聞笑語，但醉時冉冉醒時愁。擬把菱花一半，試尋高價皇州。
桃源憶故人
作者：張孝祥
朝代：宋

朔風弄月吹銀霰。簾幕低垂三面。酒入玉肌香軟。壓得寒威斂。檀槽乍拈麼絲慢。彈得相思一半。不道有人腸斷。猶作聲聲顫。
水龍吟
作者：張孝祥
朝代：宋

竹輿曉入青陽，細風涼月天如洗。峰迴路轉，雲舒霞卷，了非人世。轉就丹砂，鑄成金鼎，碧光相倚。料天關虎守，箕疇龍負，開神秘、留茲地。縹緲珠幢羽衛。望蓬萊、初無弱水。仙人拍手，山頭笑我，塵埃滿袂。春鎖瑤房，霧迷芝圃，昔遊都記。悵世緣未了，匆匆又去，空凝佇、煙霄裡。
水龍吟
作者：張孝祥
朝代：宋

平生只說浯溪，斜陽喚我歸船系。月華未吐，波光不動，新涼如水。長嘯一聲，山鳴谷應，棲禽驚起。問元顏去後，水流花謝，當年事，憑誰記。須信兩翁不死。駕飛車，時遊茲地。漫郎宅裡，中興碑下，應留屐齒。酌我清尊，洗公孤憤，來同一醉。待相將把袂，清都歸路，騎鶴去，三千歲。
清平樂
作者：張孝祥
朝代：宋

英姿慷慨。獨立風塵外。湖海平生豪氣在。行矣雲龍際會。充庭蘭玉森森。一觴共祝修鈴。此地去天尺五，明年持櫜西清。
清平樂
作者：張孝祥
朝代：宋

光塵撲撲。宮柳低迷綠。鬥鴨闌干春詰曲。簾額微風繡蹙。碧雲輕翼無憑。困來小倚銀屏。楚夢未禁春晚，黃鸝猶自聲聲。
清平樂
作者：張孝祥
朝代：宋

向來省戶。謀國參伊呂。暫借良籌非再舉。談笑肅清三楚。良辰上客徜佯。奏篇猶記傳香。此日一尊相屬，它時同在巖廊。
清平樂
作者：張孝祥
朝代：宋

吹香嚼蕊。獨立東風裡。玉凍雲嬌天似水。羞殺夭桃穠李。如今見說闌干。不禁月冷霜寒。壠上驛程人遠，樓頭戍角聲乾。
滿江紅
作者：張孝祥
朝代：宋

秋滿蘅皋，煙蕪外、吳山歷歷。風乍起，蘭舟不住，浪花搖碧。離岸櫓聲驚漸遠，盈襟淚顆悽猶滴。問此情、能有幾人知，新相識。追往事，歡連夕。經舊館，人非昔。把輕顰淺笑，細思重憶。紅葉題詩誰與寄，青樓薄倖空遺蹟。但長洲、茂苑草萋萋，愁如織。
眼兒媚
作者：張孝祥
朝代：宋

曉來江上荻花秋。做弄個離愁。半竿殘日，兩行珠淚，一葉扁舟。須知此去應難遇，直待醉方休。如今眼底，明朝心上，後日眉頭。
蒼梧謠·歸字謠
作者：張孝祥
朝代：宋

歸。十萬人家兒樣啼。公歸去，何日是來時。
蒼梧謠·歸字謠
作者：張孝祥
朝代：宋

歸。數得宣麻拜相時。秋前後，公袞更萊衣。
蒼梧謠·歸字謠
作者：張孝祥
朝代：宋

歸。獵獵薰風颭繡旗。攔教住，重舉送行杯。
訴衷情
作者：張孝祥
朝代：宋

亂紅深紫過群芳。初欲滅春光。花王自有標格，塵外鎖韶陽。留國豔，問仙鄉。自天香。翠幃遮日，紅燭通宵，與醉千場。
訴衷情
作者：張孝祥
朝代：宋

晚煙斜日思悠悠。西北有高樓。十分準擬明月，還似去年遊。飛玉斝，卷瓊鉤。喚新愁。姮娥貪共，暮雨朝雲，忘了中秋。
轉調二郎神·二郎神
作者：張孝祥
朝代：宋

悶來無那，暗數盡、殘更不寐。念楚館香車，吳溪蘭棹，多少愁雲恨水。陣陣迴風吹雪霰，更旅雁、一聲沙際。想靜擁孤衾，頻挑寒灺，數行珠淚。凝睇。傍人笑我，終朝如醉。便錦織回鸞，素傳雙鯉，難寫衷腸密意。綠鬢點霜，玉肌消雪，兩處十分憔悴。爭忍見，舊時娟娟素月，照人千里。
醉蓬萊
作者：張孝祥
朝代：宋

問人間榮事。海內高名，似今誰比。脫屣歸來，眇浮雲富貴。致遠鉤深，樂天知命，且從容閱世。火候周天，金文滿義，從來活計。有酒一尊，有棋一局，少日親朋，舊家鄰里。世故紛紜，但蚊虻過耳。解慍薰風，做涼梅雨，又一般天氣。曲幾蒲團，綸巾羽扇，年年如是。
錦園春
作者：張孝祥
朝代：宋

醉痕潮玉。愛柔英未吐，露花如簇。絕豔矜春，分流芳金谷。風梳雨沐。偏只欠、夜闌清淑。杜老情疏，黃州恨冷，誰憐幽獨。
長相思
作者：張孝祥
朝代：宋

小樓重。下簾櫳。萬點芳心綠間紅。鞦韆圖畫中。草茸茸。柳鬆鬆。細卷玻璃水面風。春寒依舊濃。
風入松
作者：張孝祥
朝代：宋

玉妃孤豔照冰霜。初試道家妝。素衣嫌怕姮娥妒，染成宮樣鵝黃。宮額嬌塗飛燕，縷金愁立秋娘。湘羅百濯蹙香囊。蜜露綴瓊芳。薔薇水蘸檀心紫，鬱金薰染濃香。萼綠輕移雲襪，華清低舞霓裳。
鵲橋仙
作者：張孝祥
朝代：宋

南州名酒，北園珍果，都與黃香為壽。風流文物是家傳，睨血指、旁觀袖手。東風訊息，西山爽氣，總聚君家戶牖。舊時曾識玉堂仙，在帝所、頻開薦口。
鵲橋仙
作者：張孝祥
朝代：宋

北窗涼透，南窗月上，浴罷滿懷風露。不知何處有花來，但怪底、清香無數。炎州珍產，吳兒未識，天與幽芳獨步。冰肌玉骨歲寒時，倩間止、堂中留住。
鵲橋仙
作者：張孝祥
朝代：宋

黃陵廟下，送君歸去，上水船兒一隻。離歌聲斷酒杯空，容易裡、東西南北。重湖風月，九秋天氣，冉冉清愁如織。我家住在楚江濱，為頻寄、雙魚素尺。
鵲橋仙
作者：張孝祥
朝代：宋

湘江東畔，去年今日，堂上簪纓羅綺。弟兄同拜壽尊前，共一笑、歡歡喜喜。渚宮風月，邊城鼓角，更好親庭一醉。醉時同唱去年詞，願來歲、強如今歲。
鵲橋仙
作者：張孝祥
朝代：宋

明珠盈鬥，黃金作屋，佔了湘中秋色。金風玉露不勝情，看天上、人間今夕。枝頭一點，琴心三疊，算有詩名消得。野堂從此不蕭疏，問何日、尊前喚客。
鵲橋仙
作者：張孝祥
朝代：宋

東明大士，吾家老子，是一元知非二。共攜甘雨趁生朝，做萬里、豐年歡喜。司空山上，長沙星裡，乞與無邊祥瑞。仙家日月鎮常春，笑人說、長生久視。